Sedma sednica Zajedničkog konsultativnog odbora Komiteta regiona EU-RS - Skupština Autonomne Pokrajine Vojvodine\n27. 11. 2019.Sedma sednica Zajedničkog konsultativnog odbora Komiteta regiona EU-RS\nKanjiža/Novi Sad, 27. novembar - Predsednik Skupštine AP Vojvodine Ištvan Pastor učestvovao je danas u Kanjiži na sedmoj sednici Zajedničkog konsultativnog odbora Komiteta regiona Evropska unija, na kojoj se razgovaralo o procesu pristupanja EU, ulozi lokalnih samouprava u procesu pristupanja i eUpravi.\nPozdravljajući prisutne, predsednik Pastor je rekao da očekuje da će novi saziv Evropske komisije imati drugačiju politiku proširenja u odnosu na prethodnu, ističući da je Republika Srbija danas mnogo spremnija za ulazak u EU nego što to faza pregovora pokazuje.\n„Srbija je uložila velike napore kako bi postala ozbiljan politički činilac i faktor stabilnosti u regionu. Puno toga smo učinili po pitanju ekonomske stabilizacije zemlje i reforme pravosuđa i to bi trebalo da bude merilo da li smo na pravom putu“, istakao je predsednik Pastor.\nOn je ocenio da je današnji skup od izuzetne važnosti zbog mogućnosti jasnog i nedvosmislenog iznošenja stavovapo pitanju evropskih integracija i iskazao nadanje da će doći do većeg napretka već prilikom sledeće sednice Konsultativnog odbora.\nDržavni sekretar u Ministarstvu državne uprave i lokalne samouprave Ivan Bošnjak rekao je da je reforma javne uprave, koja je jedan od tri stuba za pridruživanje EU, i njena modernizacija prioritet Vlade Srbije. „Razvoj eUprave omogućava ne samo unapređenje komunikacije između građana i države, već i mogućnost za dalji privredni i sveukupni razvoj zemlje. Cilj Ministarstva je da razvojem eUprave omogućimo i transparentniji rad lokalnih samouprava i tako utičemo na razvoj demokratskih procesa u našoj zemlji“. On je istakao da je u tom cilju donet veliki broj propisa, koji se sada implementiraju i da građani već sada mogu osetiti prve prednosti eUprave.\nŠef II sektora operacija Delegacije EU u Srbiji Štefan Hudolin, zadužen za prekograničnu saradnju, lokalni razvoj i javnu administraciju rekao je da smo svedoci velikih promena u kontekstu proširenja EU, međutim dugoročni cilj Srbije ostaje isti. „Bez dileme Srbija je napravila veliki pomak na putu ka EU tokom proteklih godina, ipak ostalo je još mnogo toga da se uradi, jer uspeh u pristupanju EU meri se pre svega brojem zatvorenih, a ne brojem otvorenih poglavlja“ rekao je on i naglasio da je pitanje zatvaranja poglavlja pitanje jasnih, opipljivih i sprovedenih reformi, čiji su nosioci i lokalne samouprave. „Lokalne samouprave su „lica administracije“ koje građani vide. Njihov efikasan, transparentan i profesionalan rad podstaćiće građane da preuzmu aktivnu ulogu u sopstvenim zajednicama“ zaključio je Hudolin.\nZajednički konsultativni odbor osnovan je 2014. godine i njegov zadatak je uspostavljanje dijaloga i saradnje između regionalnih i lokalnih vlasti u Srbiji, s jedne strane, i Komiteta regiona Evropske unije, s druge strane, kao i njihova priprema lokalnih samouprava za učešće u radu Komiteta regiona EU nakon stupanja u članstvo Evropske unije.\nDanašnjoj sednici prisustvovala je i potpredsednica Skupštine AP Vojvodine Aleksandra Đanković.


Izvor: Tanjug,Lokalne novine | Obrenovac, 08.01.2018.\nČlan predsedništva SNS Nebojša Stefanović izjavio je da je opozicija najpre zamerala SNS što pokreće pitanje vanrednih parlamentarnih izbora, a onda prozivala\nKako je rekao, opozicija je posle odluke da se ide samo na beogradske prozivali naprednjake da su kukavice što ne idu i na parlamentarne.\n"Evidentno je da opozicija, koja se samo bavi kampanjom i raspodelom fotelja nakon izbora, sada spočitava i ovu odluku, iako Boga moli da ne bude glasanja za narodne poslanike", istakao je Stefanović za Blic.\n"Umesto da objasne građanima odakle im milioni evra za kampanju i čije to interese zastupaju Đilas, Jeremić, Janković i Šapić već dele plen iz beogradske kase. Nadaju se da će ponovo živeti na grbači građana", rekao je Stefanović.\nKako kaže, u takvim okolnostima njemu ne ostaje ništa drugo nego da im "čestita na pobedi" u koju su očigledno ubeđeni.\n"Još samo da im građani poveruju", poručio je Stefanović.\nKaže da je od trenutka kada se tema vanrednih izbora pojavla u javnosti zastupao stav da bi oni trebalo da budu raspisani istovremeno sa beogradskim, jer, kako kaže, provera legitimiteta, pogotovo kada se promene neke okolnosti, je važna u svakom demokratskom društvu.\nStefanović je rekao da svakako poštuje odluku Glavnog odbora SNS da se ide samo na izbore za odbornike u Beogradu.\nNa pitanje šta očekuje od beogradskih izbora, Stefanović je kazao da očekuje da građani procene šta je to SNS sa svojim koalicionim partnerima uradila u Beogradu za nepune četiri godine.\nNa tas sa jedne strane treba staviti rezultate naspram duga od milijardu i dvesta miliona evra, koje su, kaže, ostavili Đilas i Šapić, ili neka uporede sa 650 miliona dinara preplaćenom rekonstrukcijom Bulevara kralja Aleksandra, maketom Terazija od 600.000 evra...\n"Možda oni misle da će građani želeti da se vratimo u prošlost i vreme pljačkanja gradske kase, ali ja u to ne verujem", rekao je Stefanović.


Bakir Izetbegović, član kolegija Doma naroda Parlamentarne skupštine Bosne i Hercegovine i predsjednik Stranke demokratske akcije (SDA) očekuje da predstavnici Republike Srpske u institucijama BiH u početku neće glasati, čime će onemogućiti donošenje odluka.\nPredstavnici Republike Srpske u institucijama Bosne i Hercegovine odlučili su, u srijedu, da obustavljaju svoj rad u odlučivanju u bilo kom pitanju iz nadležnosti organa BiH, dok se ne usvoji novi zakon o Ustavnom sudu BiH u čijem sastavu ne bi bilo stranih sudija.\nIzetbegović je nakon sastanka kolegija, u Sarajevu, uoči sutrašnje sjednice Doma naroda Parlamenta BiH, izjavio kako 'neće moći pred tim pritiskom da popusti'.\n"Pokušali su da u Republici Srpskoj uzurpiraju, oduzmu zemljište. Ustavni sud je to po našoj apelaciji odbranio, sad se traži da mi oslabimo taj sud kako bi u buduće mogle takve odluke vlasti u RS da prolaze, i mi to nećemo uraditi", pojasnio je Izetbegović.\nIzetbegović je rekao i da će oni koji izazivaju krize 'ugroziti i svoj narod, i one koje glasaju za njih'.\nIstovremeno, Dragan Čović, član kolegija Doma naroda Parlamentarne skupštine Bosne I Hercegovine i predsjednik Hrvatske demokratske zajednice (HDZ) kazao je kako je odavno poznat stav te političke partije u vezi sa stranim sudijama u Ustavnom sudu Bosne i Hercegovine.\n"Ne znam da li je konačno vrijeme da strane sudije odu, vrijeme je bilo davno. Kako ćemo do toga doći, treba nam konsenzus, jer je to Ustav Bosne i Hercegovine, traženje zajedničkog rješenja", rekao je Čović.\nČović je najavio i sastanak sa predsjednikom Saveza nezavisnih socijaldemokarata, u Istočnom Sarajevu, u poslijepodnevnim satima, ocjenjujući da se radi o jednom u nizu sastanaka.\n"Idući tjedan imaćemo sastanak sa gospodinom Fahrudinom Radončićem (predsjednikom Saveza za bolju budućnost), i sad dogovaramo teme sastanka sa SDA. Mislim da je situacija takva da mi, kao partneri koji činimo vlast na razini Bosne i Hercegovine, trebamo sjesti i razgovarati i da ne bi komunicirali putem medija", kazao je Čović.\nU odgovoru Ambasade SAD-a u BiH na upit Radija Slobodna Evropa (RSE) o odluci predstavnika Republike Srpske da obustave rad u odlučivanju iz nadležnosti organa BiH je rečeno da 'poštivanje ustavnog poretka i ustavnih obaveza nije diskreciono pravo, već obaveza u bilo kojoj zemlji u Evropi'.\nIz Kancelarije visokog predstavnika u BIH za RSE je navedeno kako je 'Ustavni sud BiH konačni autoritet koji određuje šta Ustav BiH propisuje, a šta ne propisuje'.\n"Pozivamo sve strane da poštuju odluke Ustavnog suda BiH, a izabrane i imenovane zvaničnike da izvršavaju svoje ustavne dužnosti. Svi potezi koji bi doveli do paralize institucija Bosne i Hercegovine i spriječili njihov rad predstavljali bi veliki korak u pogrešnom smjeru ", rečeno je RSE iz Kancelarije visokog predstavnika u BiH (OHR), Valentina Incka na upit o odluci predstavnika Republike Srpske da obustave rad u odlučivanju iz nadležnosti organa BiH.


Srbija i Mađarska jačaju saradnju oblasti turizma - LookerWeekly.com magazin\nMađarska turistička agencija i Turistička organizacija Srbije su, 7. jula 2021. godine, u Budimpešti, zaključile dugoročni sporazum o saradnji. Cilj navedenog sporazuma je unapređenje odnosa dvaju zemalja u oblasti turizma, kao i isticanje ekonomskog, kulturnog i društvenog značaja turizma.\nPrema sporazumu, dve nacionalne turističke organizacije će se na dalekim i važnim tržištima, kao što su između ostalih Kina i Rusija, predstavljati zajedničkim turističkim programima i ponudama. To konkretno znači da će Srbija i Mađarska kreirati novi, zajednički turistički proizvod koji će obuhvatati destinacije sa obe strane državne granice, te tako biti primamljiviji za turiste iz dalekih zemalja i konkurentniji na svetskom turističkom tržištu. Pored toga, Srbija i Mađarska će međusobno promovisati svoje turističke ponude i zajednički učestvovati u studijskim putovanjima organizovanim za medije i predstavnike iz turističke industrije. Nakon zaključenog sporazuma, strane će pomagati jedna drugoj u razmeni iskustava i podržavati prekogranične inicijative i projekte.\nSporazum o saradnji potpisali su Laslo Kenjid, zamenik generalnog direktora Mađarske turističke agencije, i Marija Labović, vršilac dužnosti direktora Turističke organizacije Srbije.\n„Duga pauza u radu, izazvana pandemijom virusa Kovid-19, naučila nas je tome koliko su zajednički rad i saradnja važni. Duboko sam ubeđen da se budući uspesi u turizmu mogu postići samo međusobnom saradnjom. Zbog toga smo sa našim dragim srpskim partnerima započeli pregovore o potpisivanju dugoročnog sporazuma o saradnji.Dokument, koji danas svečano potpisujemo, postavlja temelje našim nacionalnim turističkim organizacijama da kreiraju zajedničke turističke proizvode i predstave ih\nu tako važnim zemljama kao što su, između ostalih, Kina i Rusija “, izjavio je Laslo Kenjid, zamenik generalnog direktora Mađarske turističke agencije.\n„Srećni smo što imamo mogućnost za partnerstvo za Mađarskom turističkom agencijom i za promociju zajedničkog turističkog proizvoda naših zemalja ne samo na tržištu Kine, već i na drugim udaljenim tržištima kao što su Japan, jugoistočna Azija, SAD, Kanada i drugi. Partnerstvo će se formalizovati Memorandumom o razumevanju koji potpisujemo danas. Ulažemo velike nade u naše partnerstvo sa Mađarskom turističkom agencijom, da nas podrži znanjem, iskustvom, razmenom podataka i saveta kako na najbolji način privući što veći broj mađarskih turista. Naravno, mi smo spremni da ponudimo istu uslugu što se tiče promocije turističkog proizvoda Mađarske srpskim turistima,“ rekla je Marija Labović, vršilac dužnosti direktora Turističke organizacije Srbije.\nPrethodni period je još više pokazao da se budući uspesi mogu postići samo međusobnom saradnjom. Glavni cilj dve organizacije je po potpisivanju ovog sporazuma neguju i razvijaju dobre odnose između dveju zemalja, čime se ubrzava oporavak međunarodnog turizma.


Trijumf ekipe ´Euros osiguranje´ u Kotor Varošu - KVorum.net / Kotor-Varoš -\nTrijumf ekipe ´Euros osiguranje´ u Kotor Varošu\nAutor: Slaven Šubara / Datum: 13.08.2018. 08:20\nTrijumfom ekipe ´Euros osiguranje´ u konkurenciji seniora završen je turnir u odbojci na pijesku "Kotor Varoš 2018".\nSrđan Kojadinović, Vlade Drašković i Rajko Kecman su na putu do titule bili superiorni u grupnoj fazi, da bi sa dvije pobjede u polufinalu protiv ekipe "Naša kafanica/Astra" (2:0) i u finalu protiv "Frizerskog salona Pariz" (2:1) sasvim zasluženo osvojili prvo mjesto.\nZa najbolјeg igrača turnira proglašen je član pobjedničke ekipe Vlade Drašković, koji nije krio zadovolјstvo organizacijom turnira.\n"Turnir je organizovan na najvišem nivou i sve čestitke upućujem organizatorima, koji se iz godine u godinu trude da ovu manifestaciju podignu na još veći nivo, što bi trebao da bude primjer ostalim odbojkaškim sredinama u Republici Srpskoj", rekao je Drašković.\nPrvo mjesto u konkurenciji seniorki je osvojila ekipa "Pekara Obeliks", koja je u finalnoj utakmici poslije velike borbe savladala "OK Kotor Varoš".\nZa najbolјu igračicu turnira proglašena je članica pobjedničke ekipe Dijana Kalamanda.\n"Nijanse su odlučile da na kraju slavimo na smotri odbojke koja postaje prepoznatlјiva po kvalitetu i organizaciji ne samo u Kotor Varošu, nego i u Republici Srpskoj", istakla je Kalamanda.\nZa najmlađe članice Odbojkaškog kluba "Kotor Varoš" je organizovan Festival odbojke, a najviše uspjeha su imale djevojke iz ekipe "Drijemašice" u pionirskoj konkurenciji, a kod mlađih pionirki trijumfovala je ekipa "Kotor Varoš".\nDiplome, medalјe, pehare i novčane nagrade najuspješnijim ekipama i pojedincima uručili su mačelnik opštine Kotor Varoš Zdenko Sakan, član Upravnog odbora Odbojkaškog saveza Republike Srpske /UO OSRS/ Slobodan Petrović i direktor JU "Centar za kulturu, sport i informisanje" Dragan Zelјković.\n"Šesto izdanje tradicionalnog turnira u Kotor Varošu je okupilo vrhunske igrače odbojke na pijesku iz Slovenije, Srbije i Republike Srpske, što je potvrda odličnog rada i entuzijazma lјudi iz organizacionog odbora", istakao je član UO OSRS Slobodan Petrović.\nTurnirom u odbojci na pijesku, uz učešće 18 ekipa u dvije kategorije, je završeno Kotorvaroško sportsko lјeto, koje su zajednički organizovali opština Kotor Varoš i JU "Centar za kulturu, sport i informisanje".\nPrethodna vijest: Turnir u malom fudbalu - Kvimpeks Arena 2018 Sljedeća vijest: ´Kuća radosti´ za najmlađe i njihove roditelje organizovala izlet na planinu Borje


Da li želite da postanete vojni obaveštajac? Ovo su uslovi | Vestinet.rs\nPočetna U FOKUSU\tDa li želite da postanete vojni obaveštajac? Ovo su uslovi\nDa li želite da postanete vojni obaveštajac? Ovo su uslovi\nVojnoobaveštajna agencija raspisala je konkurs za prijem četiri lica u radni odnos na neodređeno vreme u Beogradu. Reč je o radnim mestima kriptologa, istraživača elektronskih komunikacionih sistema i dve referentske pozicije.\nDakle potrebno je da znate da radite na pomenutim pozicijama, i da imate kvalifikacije za njih.\nKonkurs sa potrebnim informacijama o uslovima i načinu konkurisanja objavljen je na sajtovima Ministarstva odbrane i Vojnoobaveštajne agencije (mod.gov.rs i voa.mod.gov.rs), u delu “konkursi”, kao i u magazinu “Odbrana”, u izdanju od 15. januara.\nU izbornom postupku biće primenjeni kriterijumi propisani Odlukom o utvrđivanju mera za sprovođenje strategije karijernog vođenja i savetovanja u Republici Srbiji u Ministarstvu odbrane i Vojsci Srbije, koji obuhvataju prosek ocena sa poslednjeg nivoa školovanja, psihološku procenu i razgovor sa kandidatima.\nKonkurs je otvoren do 5. februara 2018. godine.\nkandidatikvalifikacijeposaoradni odnosvojnoobaveštajna agencija\nPredsednik Vučić položio venac na mestu ubistva Olivera Ivanovića – FOTO\nVučić: Bilo zahteva za oružjem!


Flixbus Srbija / Niskotarifni (Lowcost) Autobuski prevoz po Evropi\nFlixbus Srbija - lowcost autobuske karte\nMitos Travel - Authorised Flixbus Serbia dealer\nCena karte za putovanje zelenim autobusima je nepobediva, često je samo potrebno da na vreme isplaniraš svoj put. FlixBus mreža sa preko 100.000 svakodnevnih linija i preko 1000 destinacija širom 20 evropskih zemalja ti omogućuje veliki izbor za tvoju sledeću avanturu.\nGradovi Evrope, vikend putovanja, autobus do aerodroma, zimovanje, leotvanje? Porodično putovanje, putovanja za dvoje, avantura sa ekipom, samostalno lutanje „backpacking“? Sve to je trenutno moguće u okviru iste mreže od Velike Britanije, preko Francuske do Španije, onda skokom do Italije, pa još jednim do Rumunije i odatle na sever do Poljske i još severnije do Švedske. Ovaj veliki krug naravno obuhvata i Dansku, Holandiju, Belgiju, Luksemburg, Nemačku, Švajcarsku, Austriju, Sloveniju, Hrvatsku, Mađarsku, Češku, Slovačku i Ukrajinu.\nA možda baš u ovom trenutku dok čitaš ovaj tekst FlixBus radi na širenju svoje mreže sa novim destinacijama i državama. Zeleni autobusi su sa razlogom te boje, održivi razvoj se shvata prilično ozbiljno u FlixBus-u. Ako putujuješ modernim autobusima poput naših, tvoje putovanje će prouzrokovati manje CO2 nego da si korisito automobil, voz ili avion.\nPri kupovini karte postoji mogućnost da se doniraju sredstva neprofitnim organizacijama čiji je cilj zaštita životne sredine. Iznos donacije je približno 1-3% cene karte i predstavlja izračunatu kompenzaciju CO2 nastalog tokom tvog putovanja.


IMPERIJA JE U POTPUNOSTI OSVOJILA “PROIZVODNJU DEFEKTNIH DRŽAVA” U INDUSTRIJSKIM RAZMERAMA | Vestinet.rs\nPOČETNA POGLEDI IMPERIJA JE U POTPUNOSTI OSVOJILA “PROIZVODNJU DEFEKTNIH DRŽAVA” U INDUSTRIJSKIM RAZMERAMA\n8. novembra 2012. 13:02 · Nema komentara\nZa vreme rata u Vijetnamu, jednu od vojnih baza SAD krasio je natpis: „Ubijati je naš biznis, a biznis – to je dobro”.\nI zaista, veoma dobar biznis je bio u Vijetnamu (kao i u Kambodži, Laosu i Koreji), gde se broj žrtava među civilnim stanovništvom brojao milionima.\nU godinama koje su usledile nakon Vijetnama, taj biznis je ostao veoma cenjen. Ubistva su se dešavala kako direktno, tako i tuđim rukama, kojih je bilo na svakom kontinentu, pošto je „nacionalna bezbednost” SAD svuda zahtevala baze, garnizone, naručena ubistva, invazije, bombardovanja, pokroviteljstva režimima ubica, prave terorističke mreže i programe kao odgovor na terorističke pretnje i izazove „patetičnom džinu” (izraz, koji je 1970. iskoristio predsednik Nikson kao izgovor za invaziju u Kambodžu).\nPre nekoliko godina, Jan Knipers Blejk u svojoj sjajnoj knizi skrenula je pažnju na to da je „nacionalna bezbednost” u stvari vrlo rastegljiv pojam, koji se širi u zavisnosti od toga „šta treba da sadrži u skladu sa mišljenjem države, klase ili institucije”.\nRezultat je da baš oni kojima bogatstvo i vlast, čini se, daju maksimalnu bezbednost, u stvari najviše pate od paranoje i svojim besnim pokušajima da osiguraju bezbednost izazivaju svoje sopstveno uništenje. (Ona je razmatrala opasnost socijalne demokratije u Brazilu 1960-ih godina i njenu likvidaciju kao rezultat podržane od strane SAD kontrrevolucije i diktature koja je usledila).\nDodajte na to traganje uticajnih predstavnika vojno-industrijske mašinerije za misijama koje će opravdati povećanje budžeta i svestranu saradnju medija u tom traženju, i dobićete zastrašujuću realnost.\nU stvari, džin koji se pravi paranoičan primoran je da čini herojske napore, kako bi donosio svetu manje-više verodostojne pretnje, naročito nakon pada „Imperije zla”, koju je ova zemlja kobajagi dugo „susdržavala” .\nHvala Bogu što je nakon relativno kratkih talasa pažnje, usmerenih na narkoterorizam, a zatim i na Sadamovo oružje za masovno uništenje, uistinu, kao đavo iz tabakere, iskočio islamski terorizam kako bi nasledio ulogu izvora pretnji, koje, van svake sumnje, nastaju usled neprijateljstva prema američkim slobodama, kao i usled odbijanja islamskog sveta da dozvoli Izraelu da pronađe partnera u pregovorima i da mirno reši sporove sa Palestincima.\nMeđutim, uz uvođenje na najvišem nivou biznisa ubistava i vezane za njega prodaje oružja, Sjedinjene Države su osvojile „proizvodnju defektnih država” u industrijskim razmerama.\nPod defektnom državom se ima u vidu takva država koja je bila srušena vojnim sredstvima, ili pretvorena u nekontrolisanu, putem političke i (ili) ekonomske destabilizacije i haosa, i koja je za dug period lišena sposobnosti (ili prava) da se obnovi i da se brine o potrebama svojih građana.\nNaravno, Sjedinjene Države su takvi proizvođači odavno, o čemu govore primeri Haitija, Dominikanske Republike, Salvadora, Gvatemale i država Indokine, gde je bilo tako dobro za ubijanje.\nAli, mi smo postali svedoci znatnog oživljavanja te proizvodnje u skorije vreme, kao što se to dešavalo u slučaju postsovjetske Rusije i niza istočno-evropskih država. Opadanje prihoda stanovništva i naglo porasli nivo mortaliteta u tim zemljama bili su rezultat šok-terapije i elitnih poluzakonitih krađa, masovnih a izvršenih uz podršku Zapada, ali delimično organizovanih i podržanih u lokalu (odnosno privatizacija, izvedenih u uslovima koji su krajnje povoljni za korupciju).\nMeđutim, nakon raspada Sovjetskog Saveza (i, naravno, prestanka delovanja bitnog, mada ograničenog, faktora „obuzdavanja”) stigao je svež talas defektnih država, koje su produkt „humanitarnih intervencija” i smene režima, koje su izveli SAD i NATO sa još većom agresivnošću.\nKao obrazac bila je uzeta humanitarna intervencija u Jugoslaviji, nakon koje su Bosna, Srbija i Kosovo pretvorene u defektne države, dok su neke druge zemlje-beskičmenjaci izbegle tu sudbinu, pri čemu su sve počele da opslužuju interese Zapada ili da traže od njega milostinju. Čitav taj konglomerat, koji je sobom zamenio ranije nezavisnu državu (Jugoslaviju), uvenčala je gigantska vojna baza SAD na Kosovu.\nOva očevidna demonstracija jakih strana imperijalne intervencije pripremila je tlo za dalje napore u proizvodnji defektnih država u Avganistanu, Pakistanu, Somaliji, Iraku, Demokratskoj Republici Kongo i Libiji. Sličan program se danas realizuje, ne bez uspeha, prema Siriji i Iranu – prema poslednjem slobodni svet primenjuje politiku zastrašivanja, koja je zamenila bezbrižne odnose sa šahovom diktaturom, nametnutom Zapadom.\nOvi, industrijski stvoreni, slučajevi defektnih država imaju zajedničke crte koje ukazuju na njihov zajednički izvor – imperijalnu politiku i projekciju imperijalne moći. Često sve ide preko zvaničnog priznanja etničkih pobunjeničkih grupa, koje prijavljuju svoj status žrtve, vode borbu sa svojom vladom uz pomoć terorističkih akata (često sa ciljem da se isprovocira država da uzvrati) i redovno pozivaju imperijalne zemlje da im priteknu u pomoć.\nPonekad se radi pružanja podrške pobunjenicima u određenu zemlju šalju strani najemnici, pri čemu im imperijalne zemlje često daju oružje, pripremu i logistiku.\nImperijalne zemlje ohrabruju delovanje tih pobunjenika, jer vide u njima dobar izgovor za opravdanje destabilizacije, bombardovanja i na kraju, svrgavanja izabranog kao metu, režima.\nOvaj proces je bio na površini u toku čitavog perioda demontaže Jugoslavije radi dobijanja skupa defektnih država. Zemljama NATO je zato bio potreban raspad Jugoslavije i rušenje njenog najvećeg i najnezavisnijeg dela – Republike Srbije.\nOni su ohrabrivali nacionalističke elemente u drugim republikama na ustanak. Ti elementi su otpočeli rat jer su shvatali da će ih NATO podržati i da će ih, na kraju krajeva, braniti. Ova je činjenica potpomogla odugovlačenju vojnih aktivnosti i etničkog čišćenja, ali zadatak rušenja Jugoslavije i stvaranja na njenom mestu defektnih država bio je, zahvaljujući tome, ispunjen.\nZanjimljivo je da su članove Al Kaide i najmnike uvozili u Bosnu i na Kosovo u cilju borbe sa republikom-metom (Srbijom) uz znanje i saradnju sa administracijom Klintona, kao i sa Iranom.\nAl Kaida je bila zastupljena među „borcima za slobodu”, koji su učestvovali u libijskoj kampanji, a sada, mada sa zakašnjenjem, priznata je od strane New York Times kao pokretačka snaga programa za smenu režima u Siriji.\nI naravno, ona je bila centralni element prilikom smene režima u Avganistanu i osnova „efekta bumeranga” 9/11 (Bin Laden je bio bitan učesnik pobunjeničke delatnosti pod američko-saudijskim nadzorom, da bi kasnije bio napušten od strane svojih mentora, koji su ga nakon terorističkih napada demonizovali i ubili).\nOvi programi uvek podrazumevaju najozbiljniji odnos prema „upravljanju zverstvima”, kad se vlada koja se nalazi na udaru optužuje za nasilje protiv pobunjenika i njihovih pristalica, a još se sa uspehom ocrnjuje i podmeće joj se u toku procesa kako bi se povećale dimenzije mešanja u tuđu politiku.\nOvaj zahvat je igrao bitnu ulogu u ratovima sa ciljem rasparčavanja Jugoslavije, a možda još i veću u Libiji i Siriji. Neprocenjivu pomoć procesu pruža mobilizacija međunarodnih organizacija koje uzimaju učešća u demonizaciji putem razotkrivanja zverstava, a ponekad i izlaganjem optužbi za zločine koje se pripisuju licima određenim za tu ulogu.\nU slučaju Jugoslavije, osnovani od strane OUN Međunarodni tribunal za bivšu Jugoslaviju (MTBJ) prilikom organizacije sudskog gonjenja srpskih vlasti, radio je u tesnoj saradnji sa zemljama članicama NATO.\nOvaj proces najbolje ilustruje optužnica koju je podigao tužilac MTBJ protiv Slobodana Miloševića u maju 1999. – baš onda, kada je NATO počeo da bombarduje civilne objekte Srba sa ciljem da se ubrza njihova kapitulacija, bez obzira što su to bili ratni zločini, koji su pri tom bili napravljeni uz kršenje Povelje UN.\nAli tribunal je uspeo da skrene pažnju čitavog sveta sa ružnog i protivzakonitog ponašanja NATO na optužbe protiv demonizovanog Miloševića.\nNa isti način, kada je NATO bio spreman da napadne Libiju, tužilac Međunarodnog krivičnog suda je operativno podigao optužnicu protiv Moamera Gadafija, bez iole nezavisne istrage.\nOvaj način „upravljanja zakonom” je neprocenjiv za imperiju i doprinosi procesu smene režima i proizvodnji defektnih država.\nPostoje takođe naizgled nezavisne organizacije koje „pospešuju demokratiju”, udruženja kao što su Hjuman Rajts Voč, Međunarodna krizisna grupa, Institut za otvoreno društvo. Te organizacije sa zavidnom revnošću nastupaju uz imperijalnu većinu, režirajući zlodela režima i njihovih vođa, koji su određeni za smenu.\nPostoje ozbiljni argumenti koji potvrđuju da su i same Sjedinjene Države -defektna ili tonuća u defektnost država.\nRazume se, SAD nisu pretrpele katastrofalni vojni poraz od neke strane države, ali njihov sistem konstantnog ratovanja naneo je veliku štetu stanovništvu, koje čini temelje države.\nSav višak proizvoda se troši za potrebe sistema vođenja konstantnog rata, potrošnje i bogaćenja manjine…\nZaista, u svojoj državnoj defektnosti, kao i u mnogome drugom, Sjedinjene Države su izuzetna država!\nEdvard Herman, prevela Marija Petrova,Fakti\nTags:aktivnosti · Al Kaida · Amerika · Avganistan · beskičmenjaci · bezbednost · Bin Laden · Bosna · društvo · humanitarni · institucije · institut · Izrael · katastrofa · Klinton · korupciju · Kosovo · New York Times · odgovor · oružje za masovno uništenje · političke · predstavnika · spreman · Vijetnam


Subotički motociklista biće jedini predstavnik Srbije na Dakar reliju, a voziće u timu sa Slovencem Miranom Stanovnikom i Mađarom Janošom Dešijem, i to na novom motociklu KTM 450 od 75 konjskih snaga.\nPredstojeći 36. Dakar reli voziće se od 4. do 17. januara 2015. godine u Argentini, Čileu i Boliviji.\nSagmajster je prošle sezone završio na 53. mestu, što mu je bio i najbolji rezultat u nastupima na Dakaru. On je 2014. godine učestvovao i na Svetskom kupu u Abu Dabiju, i osvojio 14. mesto, a vozio je i šampionat Srbije, kao i na Evropskom prvenstvu.\nSagmajster je u Srbiji je osvojio "Zlatnu kacigu" i "Majsku nagradu" Sportskog saveza Srbije.\nZa Dakar 2015. se do pred kraj novembra prijavilo 665 takmičara iz 53 zemlje sveta, sa 414 vozila: 164 motocikla, 48 "kvadova", 138 automobila i 64 kamiona. Taj "of-roud" reli će se od 4. do 17. junuara voziti duž 9.000 kilometara neuredjene stenovite i peščane staze kroz Argentinu, Čile i Boliviju, a za vozače će verovatno biti najteža dvodnevna "maratonska etapa" tokom koje neće imati pravo usluge mehaničara i drugu na tehničku pomoć.


18.10.2021. 16:20 18.10.2021.\n„Istina je da je Srbija već godinama spremna za ulazak u EU, ali se postavlja pitanje da li želi da pristupi EU, i da li će u skorije vreme imati kome i čemu da se pridruži“\nPremijer Mađarske Viktor Orban istakao je da je Srbija ključna zemlja i kapija Evrope i da treba da postane članica Evropske unije, ali je dodao i da se otvaraju pitanja da li Srbija to želi i da li će imati kome i čemu da se pridruži u skorije vreme.\n„Istina je da je Srbija već godinama spremna za ulazak u EU, ali se postavlja pitanje da li želi da pristupi EU, i da li će u skorije vreme imati kome i čemu da se pridruži. Želim da potvrdim jasno i glasno da je Mađarska za članstvo Srbije u EU“, naveo je Orban na ceremoniji obeležavanja početka radova na rekonstrukciji i modernizaciji železničke pruge Subotica-Horgoš-državna granica sa Mađarskom-Segedin.\n„Želimo da obnovimo železničku liniju staru 150 godina, ali u stvari postavljamo jedan kamen temeljac jer je ovo simbol – simbol saradnje i zajedničkog napretka Mađarske i Srbije, koje grade zajedničku budućnost“, naveo je mađarski premijer.\n„Istorijske oluje su preseklu ovu železničku liniju i time su građani oba grada mnogo izgubili jer je postalo nemoguće saobraćanje ovom železničkom linijom. Dragi građani Horgoša, ja se sećam, pre šest godina, više hiljada migranata je hodalo baš tim železničkim šinama prema Mađarskoj i Evropi, tako da je morala ta linija da bude zatvorena. To je jedna priča svojstvena centralnoj Evropi jer u jednoj sili negde daleko od nas smisle nešto i onda to pokušavaju da nam nametnu i onda mi plaćamo cenu za sve to“, kazao je Orban i dodao:\n„Mogu da vam kažem da su strane sile ovde donosile samo nemir i rat“.\n„Svi dobro znamo da je Srbija kapija Balkana i ključna zemlja za bezbednost Evrope“, naglasio je Orban.\nVučić i Orban u Subotici\nPredsednik Srbije Aleksandar Vučić i mađarski premijer Viktor Orban obeležili su na Horgošu početak rekonstrukcije i modernizacije železničke pruge Subotica-Horgoš-Segedin.\nPredsednik Srbije Aleksandar Vučić je na Horgošu rekao da Srbija i Mađarska mogu mnogo toga zajedno da urade, kao što su već uradile po pitanju snabedavanja gasom, kao i da snažnija Srbija znači i jaču Mađarsku i obrnuto.\nVučić je, u prisustvu premijera Mađarske Viktora Orbana, poručio okupljenim građanima na mađarskom – „ko sme, taj pobeđuje“.\n„To je karakteristika svega što je uradio Orban u odnosima sa Srbijom i zahvalan sam mađarskom predsedniku vlade zbog toga što je uz mnogo hrabrosti i pravu viziju za političke odnose između Mađara i Srba, što je napravio uslove za potpuno nove odnose u koje mi Srbi verujemo da će snažnija i jača Srbija značiti i snažniju i jaču Mađarsku, kao što smo sigurni da snažna i jaka Mađarska znači i snažna i jaka Srbija“, rekao je Vučić.\nIstakao je da je predviđeno da započeti radovi na pruzi Subotica – Segedin budu završeni u novembru 2022. nakon čega će dve zemlje dobiti najmoderniju železničku deonicu.\n„Idejni projekat je finansirala Evropska unija u okviru IPA programa Mađarska – Srbija, dok je naša zemlja 86,7 miliona evra obezbedila kroz kredit OTP banke i iz budžeta“, naveo je Vučić.\n„Nova trasa će ojačati veze između Srba i Mađara“\nVučić je istakao da će puštanjem u promet trase duge 27 kilometara biti unapređene transportne i putničke veze između Subotice i Segedina i ojačane ekonomske, kulturne i prijateljske veze između Srbije i Mađarske i između Srba i Mađara.\n„Građani i privreda će imati direktan pristup intermodalnoj luci Baja na Dunavu i luci Segedin na Tisi, kao i logističkim centrima u Vojvodini i Beogradu. Pruga Subotica – Horgoš će se u stanici Subotica priključivati na brzu prugu Beograd – Budimpešta, čime korisnici dobijaju pristup jugoistoku i severozapadu Evrope“, objasnio je Vučić.\n„Već u novembru otvaramo novu nemačku fabriku za 500 zaposlenih, investicija je vredna 65 miliona evra, za samo mesec dana“, istakao je Vučić.\nOrban: Dobro znamo da je Srbija kapija Balkana\nPredsednik mađarske vlade Viktor Orban rekao je da bi granice Evropske unije (EU) trebalo da budu mnogo niže na jugu kontinenta i da bi građani Srbije trebalo odavno da prelaze u Mađarsku i Evropu bez pasoša.\n„Svi dobro znamo da je Srbija kapija Balkana i ključna zemlja za bezbednost Evrope. Istina je i znamo da je Srbija već godinama spremna za ulazak u EU“, naglasio je Orban.\n„Nalazimo se u neobičnoj situaciji. Želimo da obnovimo železničku liniju staru 150 godina, ali u stvari postavljamo kamen temeljac. Ovo je simbol saradnje i zajedničkog napretka Mađarske i Srbije, Mađara i Srba koji grade novu zajedničku budućnost“, istakao je Orban.\n„Došlo je vreme da uzmemo sudbinu u svoje ruke“\nOrban kaže da je migrantska oluja presekla železničku liniju, zbog čega su građani oba grada mnogo izgubili jer je postalo nemoguće saobraćanje tom linijom.\n„Sećam se, pre šest godina više hiljada migranata je hodalo baš tim železničkim šinama prema Mađarskoj i Evropi, tako da je linija morala da bude zatvorena i na kraju je u potpunosti ukinut saobraćaj na njoj“, naglasio je Orban.\nIstakao je da se radi, kako je rekao, o priči svojstvenoj centralnoj Evropi – da u jednoj centralnoj sili smisle nešto i onda to pokušavaju da nametnu, dok drugi plaćaju cenu.\n„Mogu da vam kažem da su strane sile uvek donosile samo nemir i rat. Sve ono što je dolazilo spolja dovodilo je do konflikata i unazađivanja oba naroda“, podvukao je Orban.\nIzvor Tanjug/RTS, 18. oktobar 2021.\nPreporučujemoAleksandar VučićViktor OrbanEvropska UnijaEUželeznicaMađarskaSrbijaSubotica


Vesti – Kec Mnro\nBeneficije za poslodavce pri zapošljavanju osoba sa invaliditetom\nSvake godine 3. decembra svet obeležava Međunarodni dan osoba sa invaliditetom. Na ovaj dan ljudi se širom sveta okupljaju da daju podršku osobama sa invaliditetom i odaju im priznanje za doprinos koji oni daju svojim zajednicama, ali i da se...\nSvako zna da je Ivana Tasovac bio pijanista, direktor Beogradske filharmonije, bivši Ministar kulture i poznata javna ličnost. Ali ne znaju svi da je on bio dragi prijatelj našeg centra KEC. Iako je imao puno obaveza, uvek je našao vreme...\nPet studenata iz poslovne škole u Tuluzu uspešno je odgovorilo na izazov da čine dobro ne samo za svoju zajednicu, već i daleko od kuće. U maju 2020. napravili su planda posete i pomognu odabranim humanitarnim organizacijama u Bosni, Srbiji...\nKo ne bi voleo da mu u posetu dođe profesionalni kuvar i donese neke ukusne poslastice? Očigledno je da su svi u KEC-u bili veoma uzbuđeni što su ugostili osoblje iz Hyatt-a i degusturali njihove izvrsne slane i slatke đakonije. Tokom...\nHyatt je dodelio nagradu KEC-u\nKEC sa zadovoljstvom objavljuje da je na predlog Hyatt Regency Hotela u Beogradu, izabran za dodelu granta za 2021. godinu. Grant dodeljuje Hyatt International, koji nastoji da podrži i osnaži lokalne zajednice širom sveta. KEC je izabran za dodelu ovogodišnje...\nNova godina i BOŽIĆ U KEC-u\nDoček Nove 2021. godine i Božić nisu se slavili u prostorijama KEC-a, prvi put od 2002. godine zbog COVID-a, ali KEC nije zaboravio da donese praznični duh svakom od svojih korisnika. Obezbedio je donaciju od firme Makler i paketiće od...\nPre izvesnog vremena svi članovi KEC-a su pratili vremensku prognozu sa strepnjom da će padati kiša jer je krov na staroj zgradi u kojoj se nalaze prostorije KEC-a počeo da prokišnjava. Voda je prodirala u lift i leketrične instalacija. Kada...


Izgradnja autoputa još uvijek tapka u mjestu\nKonzorcijum građevinskih firmi iz Republike Srpske „G 7“ uputio je entitetskoj vladi inicijativu za izgradnjom autoputa Banjaluka - Doboj. Ideja Konzorcijuma je da sa 30 posto učestvuje u finansiranju tog 300 miliona eura vrijednog posla, a ostatak bi trebalo da obezbijedi Vlada RS.\nČlan konzorcijuma je i firma „Integral inžinjering“ iz Laktaša koja je, između ostalog, gradila 230 miliona KM vrijedan administrativni centar Vlade RS i za koju se smatra da ima monopol u svim većim poslovima u tom entitetu.\nOsim „Integral inžinjeringa“, Konzorcijum koji ima šansu da gradi autoput Banjaluka - Doboj čine Niskogradnja Laktaši, “Bijeljina putevi”, “Romanija putevi” iz Sokoca, “Hercegovina putevi” iz Trebinja, “Zvornik putevi” i “GT put” iz Istočnog Sarajeva. Iz Vlade RS saopštenjem su najavili raspisivanje javnog poziva za taj posao, ali istovremeno i izrazili podršku Konzorcijumu G7.\nPredstavnik Konzorcijuma i predsjednik Upravnog odbora "Integral inžinjeringa" Slobodan Stanković objasnio je kako bi se finansirao taj posao:\n„Mi bismo ušli sa 30 posto, to su neke naše mogućnosti, a 70 posto bi se finansiralo iz određenih aktivnosti države prema ovim porezima koji su sada reprogramirani.“\nMiljević: Što se tiče same izgradnje autoputa i Konzorcijuma, ozbiljno pitanje koje se postavlja je gdje će ko naći 300 miliona eura.\nOpozicija u RS, međutim, podsjeća da entitetska vlada nema sredstava, te da bi takav projekat mogla finasirati samo komercijalnim kreditima - što znači nove udare na džepove poreskih obveznika. Ekonomista Damir Miljević smatra da je dobro što je Vlada RS odlučila da raspiše međunarodni tender, ali ističe da je problem što je razgovor s Konzorcijumom već obavila.\n„Što će vjerovatno uticati na broj onih koji će se prijaviti na tender. A što se tiče same izgradnje autoputa i Konzorcijuma, ozbiljno pitanje koje se postavlja je gdje će ko naći 300 miliona eura“, kazao je Miljević.\nU novoosnovanom Konzorcijumu odnosi među firmama, čini se, vrlo su jasni. Pojedini mediji iz RS došli su u posjed prvobitnog prijedloga ugovora u kojem navodno stoji da bi većinu poslova obavio „Integral inžinjering“ iz Laktaša, dok bi ostali bili podizvođači. Poslovanje te firme godinama je već pod lupom istražnih organa u BiH.\n"I na kraju smo došli do onoga što je u suštini bio i primarni cilj - Integral Inžinjering. Ovo meni djeluje kao još jedna od velikih ujdurmi koje upravo radi ta grupacija okupljena oko Milorada Dodika, ’Integral inžinjeringa’ koji je postao firma za sve“, kaže predsjednik Demokratske partije Dragan Čavić.\nU izvještaju Agencije za istrage i zaštitu BiH (SIPA) iz 2009. godine, koji se odnosi na izgradnju Administrativnog sjedišta Vlade RS, zgrade RTRS-a i dionice autoputa E- 661 Gradiška - Banjaluka, 15 osoba, među kojima i vlasnik „Integral inženjeringa“ Slobodan Stanković, sumnjiče se za namještanje tendera, prekoračenje troškova i pranje novca. Tadašnjeg predsjednika Vlade RS Milorada Dodika SIPA je sumnjičila za zloupotrebu položaja i ovlaštenja u namiještanju tendera „Integral inžinjeringu“. Da se Stankoviću i pored toga smiješi novi veliki posao u RS, opoziciji je potpuno jasno.\n„To govori da između Vlade RS, čovjeka koji se nalazi na čelu Vlade - Milorada Dodika, i Slobodana Stankovića ima neka tajna veza, kako kaže ona pjesma“, rekao je Čavić.\nRaspisivanju tendera za izgradnju autoputa Banjaluka - Doboj prethodio je koncesioni ugovor sa austrijskom firmom „Štrabag“ koji je raskinut u ljeto prošle godine, a za šta je Vlada RS „Štrabagu“ platila 200.000 eura. Potom su entitetske vlasti uvjeravale javnost, ponovo bez raspisivanja tendera, da je za ovaj posao najbolji slovenači CPM, koji na kraju nije dostavio finansijske garancije za taj posao.\nDanas vlasti RS uvjeravaju javnost da bi angažovanje domaćeg konzorcijuma značilo nova radna mjesta i podstrek domaćoj ekonomiji. Skeptici se, međutim, pitaju da li će to značiti samo podstrek firmama koje su u sprezi sa vlašću. Daje im za pravo više od šest godina vozanja građana RS obećanim autoputem.


Vučić sa predsednikom Vlade Kraljevine Lesoto\n21.10.2019 | Info\nPredsednik Republike Srbije Aleksandar Vučić primio je danas predsednika Vlade Kraljevine Lesoto Tomasa Tabanea i izrazio zadovoljstvo što je politički dijalog Srbije i Lesota intenziviran, kako to i priliči dvema prijateljskim zemljama.\nPredsednik Vučić je zahvalio premijeru Tabaneu na podršci Lesota teritorijalnom integritetu i suverenitetu Srbije, pokazanu odlukom da prošle godine povuče priznanje tzv. Kosova, dodavši da se nada da će ta podrška i dalje biti izražena u međunarodnim organizacijama. Premijer Tabane je rekao da je podrška Lesota Srbiji bezuslovna, opredeljena poštovanjem odluka UN.\nDvojica sagovornika su razmotrili moguće oblasti saradnje Srbije i Lesota u skladu sa prioritetima obeju zemalja, te je ustanovljeno da najveće mogućnosti postoje u poljoprivredi, rudarstvu i turizmu, kao i u oblasti odbrane. Takođe su razmotrene mogućnosti za pružanje medicinske i humanitarne pomoći ranjivim grupama stanovnika Lesota.


Nakon što je Muhamed Agić (22) iz Zenice u noći sa subote na nedelju izazvao stravičnu saobraćajnu nesreću na putu M-17 u Zenici, u kojoj je jedna osoba podlegla povredama, a četiri su povređene, postupajući tužilac Tužilaštva Zeničko-dobojskog kantona (ZDK) pustio ga je na slobodu, saznaje Avaz.\nUprkos činjenici da je Agić automobilom upravljao u alkoholisanom stanju, pod izrečenom merom zabrane upravljanja vozilom, da je preticao, navodno, na punoj liniji, vozeći velikom brzinom, to, očigledno, nije ništa značilo za tužioca koji je odlučio nesavesnog vozača pustiti na slobodu.\nIonako zgrožena javnost sada će dodatno biti u strahu kako nesavesni Agić, budući da je pokazao da mu zabrane ne znače ništa.\nAgić je, vozeći svoj BMW neprilagođenom brzinom, sa utvrđenim prisustvom alkohola u krvi i ranijom merom zabrane, odlučio preticati, nakon čega je izazvao lančani sudar sa “renoom” i kombijem.\nU nesreći su, osim smrtno stradale Zeničanke, povređeni S. Z. i S. Š., takođe iz "renoa" kao i vozač kombija H. M. i njegov saputnik F. M., dok Agić i njegov saputnik nisu zadobili povrede.\nIz Tužilaštva ZDK nisu odgovorili na pitanje je li zatražen pritvor ili mera zabrane za Agića.


Srbija na Evropskom tronu – Odbojkaški Klub Partizan\nObjavljeno 1 10 октобар - Vesti\nSrbija na Evropskom tronu\nDrugi put zlato na Evropskim prvenstvima u razmaku od samo 6 godina, naše devojke su bile nedostižne za ekipu Holandije u završnici takmičenja u Azerbejdžanu i Gruziji.\nIako nismo bili favoriti i sa mnogo problema pred početak takmičenja još jednom smo dokazali da nam je odbojka u genima. Igrale su srcem za svoju Srbiju, samo 2 izgubljena seta na EP govore da smo potencijal o kome mnogi mogu samo da sanjaju. Padale su redom Češka, Belgija, Belorusija, Turska i Holandija oba puta.\nIzabranice Zoran Terzića još jednom su podigle zlatno odličje i obradovale celu Srbiju.\nBravo devojke, bravo šampioni!


Povratnik Vujadin Đokić povrijeđen nakon eksplozije tokom čiščenja njive u Rastošnici - infoBirač\nPovratnik Vujadin Đokić povrijeđen nakon eksplozije tokom čiščenja njive u Rastošnici\nNakon čišćenja placa kod porušene kuće i paljenja korova juče oko 12,30 časova u naselju Rastošnica došlo je do eksplozije u kojoj je teške tjelesne povrede zadobio povratnik Vujadin Đokić. Povrijeđeni je pomagao svom rođaku Milanu Đokiću u obnavljanju tokom rata porušenog imanja i kako oni sumnjaju neko im je podmetnuo eksploziv na mjesto gdje su spaljivali otpad.\nVlasnik parcele na kojoj se desila eksplozija Milan Đokić ističe da nekoliko puta kosio trimerom na mjestu detonacije i da je bager poravnao taj dio, te da je tu vatra ložena najmanje desetak puta, zbog čega isključuje mogućnost zaostale mine iz posljednjeg rata.\n– Nema kratera i vjerovatno se radi o eksplozivu koji je neko odbacio u posljednjih nekoliko dana. Kuća je u sredini sela i nije bila na liniji razgraničenja, pa se nadam da će policija da otkrije o čemu se radi. Kuća je porušena tokom rata, a moj otac je zarobljen i odveden u Tuzlu i više nikada ništa o njemu nismo saznali. Zbog toga sam imao želju da obnovim svoju kuću i imanje, međutim poslije ovoga ću o svemu dobro razmisliti. Od kraja rata do danas u Rastošnici su preko nevladinih organizacija obnovljene svega tri ili četiri kuće, a nekoliko povratnika je svojim sredstvima obnovilo domove u ovom nekada velikom srpskom selu. Možda je i ovo jasan znak da za Srbe nema mjesta u FBiH i da je priča o povratku u FBiH servirana samo za strance – zaključio je Milan Đokić.\nParcela na kojoj je eksplodirala eksplozivna naprava\nNakon rezultata istrage biće puno jasnije da li je ovo još jedan u nizu napada na Srbe povratnike u FBiH.\nPožar u poslovnom prostoru u B-19\nU JZU „Bolnica Zvorniк“ počeo sa radom dječiji pulmolog\n12 Aprila, 2018 12 Aprila, 2018 admin\n17 Februara, 2019 admin\nU saobraćajnoj nezgodi u Ulicama povrijeđeno maloljetno lice\n10 Septembra, 2019 10 Septembra, 2019 admin


Partizan vraća Danila Pantića! — Novosti Plus\nNaš fudbaler Danilo Pantić će od 1. jula postati slobodan igrač, pošto će mu isteći ugovor sa Čelsijem i već tada bi mogao da postane član Partizana, budući da su crno-beli stupili u kontakt sa fudbalerom koji je ponikao u Humskoj, piše Telegraf.rs.\nPantić je proteklu sezonu proveo na pozajmici u Čukaričkom i nadali su se „brđani“ da će ga ubediti da ostane u klubu i posle isteka pozajmice, ali su ih Humske odmah po okončanju sezone stupili u kontakt sa fudbalerom i njegovim zastupnicima kako bi zauzeli „pol-poziciju“.\nJer, ovoga puta, bez Čelsija „za vratom“ priča ima smisao i fudbalski i ekonomski. I upravo je ta stavka bila jedan od razloga što je leta 2019. godine Pantić napustio ekipu, jer „paket“ koji je išao uz ugovor sa „plavcima“ nikome nije išao u prilog. Pride, u ugovoru o pozajmici je bila i uvrštena klauzula obeštećenja od tri miliona evra, što nijedan klub na ovim prostorima ne može da ispoštuje, navodi Telegraf.rs.\nTako se Pantić posle razlaza sa Partizanom i neuspešne epizode u Videotonu, koji se takođe borio sa Englezima, usudio da pokrene i sudski proces, koji je potrajao, a za to vreme je karijeru ponovo oživeo na\nU međuvremenu je fudbaler promenio i menadžersku agenciju (razlaz sa Falijem Ramadanijem) i uspeo je da se izdigne u nezavidnoj situaciji, tako da ponovo skrene pažnju crno-belih, koji i inače planiraju da rekonstruišu veći deo tima.\nPride, Pantić je neko za koga Partizan ne mora da plati obeštećenje, a kako je odrastao u klubu, prošao sve mlađe selekcije i „odradio“ već dva mandata u prvom timu, iako mu je samo 24 godine, vrlo dobro zna način funkcionisanja.\nSačekaće crno-beli da Pantić, koji će pojačati konkurenciju u veznom redu, raščisti i poslednje detalje raskida sa Čelsijem, a potom će ponovo zadužiti crno-beli dres kluba iz Humske.\nTagovi: Danilo PantićFK ČelsiFK Partizan\npre 10 sekundi\nStanoje poveo 30 igrača, nema Sume i još desetorice!\n"Stavili bi katanac na zgradu suda, sem za bogate"\n„NJENI RODITELJI SU REVOLTIRANI“ Darko Lazić progovorio o vezi sa pevačicom Barbarom Bobak\n(FOTO) „Izvini Luna, JA SAM GA PRVA IMALA“ Starleta objavila intimnu fotografiju sa Markom Miljkovićem, čista provokacija


Hodaj: Izmenjena optužnica odložiće početak suđenja bivšim liderima OVK - Kosovo Online\nHodaj: Izmenjena optužnica odložiće početak suđenja bivšim liderima OVK\n9. Maj 2022. • 18:15\nIzvor: Kosovo Online/Klan Kosova\nAdvokat akreditovan od strane Specijalnih veća Tauljand Hodaj ocenio je da će izmena optužnice protiv bivših lidera OVK odložiti početak suđenja, jer je potrebno vremena kako bi se predmet pripremio i predao sudskom veću, prenosi Kljan Kosova.\n"Prvo je planirano da suđenje počne prošle godine, ali su ga u kontinuitetu odlagali sa optužnicom koja je do sada bila, a sada će sa njenom izmenom nesumnjivo doći do produženja roka za početak suđenja. Ne verujem da će ove godine uopšte početi suđenje, sada odbrana ima pravo da se usprotivi, takođe tužilaštvo ima pravo da odgovara na njihove primedbe, a za to je potrebno vreme kao što je praksa u ovom slučaju pokazala u poslednje dve godine", kazao je Hodaj.\nHodaj je istakao da će biti potrebno dosta vremena da se predmet pripremi i preda sudskom veću, koje potom otvara put za početak suđenja.\n"Optužnica je produžena, pa je proširenjem optužnice za dve tačke dodato nekoliko predmeta za četvoricu optuženih. Dakle, tačke optužnice su iste kao i ranije, ali su neki detalji dodati. Nakon toga, u skladu sa uređenjem dokaznog postupka, ističe rok odbrani da u ovom postupku da svoje preliminarne prigovore", kazao je on.\nSpecijalni sud je saopštio da je, nakon podizanja izmenjene optužnice, pretpretresni sudija u slučaju Tači i ostali zakazao dalja pojavljivanja za svakog od optuženih 10. maja 2022. godine.\nBivši lideri OVK nalaze se u pritvoru od novembra 2020. godine.\nOptužnica protiv njih povodom optužbi za ratne zločine potvrđena je 26. oktobra 2020. godine, dok su se u prvim pojavljivanjima pred Specijalizovanim većima u Hagu izjasnili da nisu krivi.\nTači i ostali će se pojaviti pred pretpretresnim sudijom 10.maja.\noptužnica Specijalni sud Hašim Tači advokat\nSpecijalni sud: Izricanje presude protiv Gucatija i Haradinaja 18. maja\nSudsko veće Specijalnog suda u Hagu zakazalo je izricanje prvostepene presude u predmetu protiv bivšeg predsednika i potpredsednika Udruženja veterana OVK Hisnija Gucatija i Nasima Haradinaja za 18. maj, saopštio je Specijalni sud.\nKljinaku: Optužnice liderima OVK u Hagu produžene zbog mandata Specijalnog suda\nIndeksonlajn: Očekuju se nova hapšenja po nalogu Specijalnog suda\nMurati: Građani Kosova navikli na krize što je u ovoj situaciji olakšavajuća okolnost\nVučić danas sa Putinom o gasnom ugovoru


Huawei i Microsoft: PR kampanja ili nešto više? | Tech | Uređaji\nHuawei i Microsoft: PR kampanja ili nešto više? | Smartlife RS\nHuawei i Microsoft: PR kampanja ili nešto više? 0 Podeli Podeli na facebook Podeli na twitter Podeli na viber Pošalji na mail\nHuawei i Microsoft: PR kampanja ili nešto više?\nHuawei i Microsoft u simboličnom savezu za zaštitu sajber bezbednosti i kakvu koristi svet i korisnici mogu imati od toga\nNedavno smo pisali o saradnji kompanija Microsoft i Huawei, koji su se udružile kako bi zajednički kreirale bolji „biznis ekosistem“ i za jednu i za drugu kompaniju, kao i za korisnike koji žele u Kini da koriste Microsoft usluge, servise i proizvode, kao i korisnike u SAD, koji žele da koriste Huawei rešenja i uređaje. Zbog sve češćih i žešćih napada dveju vlada, međusobnih optužbi za špijunažu i drugačijih stavova o sajber bezbednosti, ove dve kompanije oformile su neobičnu „uniju“.\nPitanje povodom sajber bezbednosti u Pekingu i Vašingtonu stvara nesvakidašnja partnerstva kao što je partnerstvo dve vodeće tehnološke kompanije sa suprotnih strana Velikog kineskog zida. Ovo partnerstvo spaja softverskog diva Microsoft, jednu od najznačajnijih američkih kompanija u Kini, i Huawei, kinesku kompaniju sa globalnim ambicijama koja želi da uđe na unosno američko tržište opreme za telekomunikacione mreže.\nOvaj savez deluje relativno površno u suštini, iako je formalno veoma simboličan. U saradnji su stvorili „vodič za kupce“, u kojem se iznose bezbednosni problemi tokom proizvodnje i instalacije mrežnih sistema visoke tehnologije. Vodič je zapravo objavila neprofitna organizacija EastWest Institute koja se nalazi u Njujorku i blisko je sarađivala sa dvema kompanijama tokom ovog projekta.\nPrvo ćemo opisati šta se nalazi iza odluke da se stvori ovo uputstvo, nakon čega ćemo preći na širu diskusiju o tome da li će ono imati značajnog uticaja na debatu o sajber bezbednosti.\nNajveći problem za kompaniju Huawei je zabrana od strane Vašingtona da se uvozi njena osnovna oprema za mreže, koja datira iz 2012. godine kada se u vladinom izveštaju navelo da takva oprema predstavlja rizik za nacionalnu bezbednost zbog potencijalne sajber špijunaže od strane Pekinga. Nije ponuđen nijedan dokaz o takvoj vrsti špijunaže, iako veći izvor straha predstavlja mogućnost za takvom špijunažom zbog tradicionalno bliskih veza između zvaničnog Pekinga i mnogih kineskih kompanija.\nMicrosoft se suočava sa sličnim izazovima u Kini koja je prošle godine donela novi zakon o sajber bezbednosti, toliko strog da je većina tehnoloških kompanija sa zapada bila prinuđena da se udruži ne bi li mogle da nastave da prodaju opremu firmama povezanim sa kineskom vladom i velikim državnim kompanijama. Strane kompanije se žale da je novi zakon prezahtevan i da ih primorava da otkrivaju poverljiv materijal poput izvornih kodova, i to u zemlji koja je ozloglašena zbog krađe intelektualne svojine.\nOno što dodatno komplikuje ovu situaciju je skandal sa Edvardom Snoudenom, koji je 2013. godine pokazao da se Vašington zaista jeste bavio sajber špijunažom na svetskom nivou, kako svojih rivala tako i saveznika. Prilično je posramljujuće to što je skandal otkrio i da su SAD direktno špijunirale Huawei tako što su presretali informacije na internim telekomunikacionim mrežama ove kompanije.\nNezavisnost u odnosu na Peking\nU kompaniji Huawei su više puta ponovili da su nezavisni u odnosu na Peking, što je verovatno tačno. Microsoft i ostale velike zapadne kompanije su bili obazriviji u svom protivljenju strogim kineskim zakonima o sajber bezbednosti, verovatno iz straha od odmazde u slučaju da se previše žale. Ali većina velikih stranih tehnoloških kompanija izrazile su svoje stavove kroz organizacije poput nacionalnih privrednih komora i domaćih vlada.\nUzevši sve ovo u obzir, ovaj najnoviji „vodič za kupce“ kompanija Microsoft i Huawei deluje prilično simbolično, iako najverovatnije neće biti od bilo kakve stvarne koristi za korisnike. U vodiču se navodi pet principa, od kojih je očekivano prvi onaj, koji kaže da je otvoreno tržište u svačijem interesu zarad očuvanja inovacija. Ova smernica je uperena više ka čitaocima u državnim vladama nego u ostalim kompanijama, iako bih se i komentator Forbes magazina, Dag Jang*, složio sa tim generalnim principom.\nOno što je verovatno bitnije od samog vodiča jeste način na koji su dve strane sarađivale na ovom projektu, koristeći čuveni Wall Street Journal za promociju svoje akcije. Još jedan interesantan detalj jeste to da je Huawei otvoreno pričao o vodiču kroz intervju svog glavnog činovnika za bezbednost u SAD, Endija Pardija, koji očigledno nije Kinez. U kompaniji Microsoft su odbili da daju komentar, što je verovatno posledica pritajenog pristupa većine zapadnih kompanija tokom celog procesa zbog straha od odmazde iz Pekinga.\nNa kraju krajeva, u problemu sajber bezbednosti najbitniji su poverenje i tehnologija. Trenutno je veoma malo poverenja između Vašingtona i Pekinga, ponajviše zbog otkrića iz skandala Snouden i učestalih primedbi iz SAD da veći hakerski napadi na zapadne kompjuterske sisteme dolaze iz Kine.\nStiče se utisak da je ova akcija kompanija Huawei i Microsoft deo ranije započete PR kampanje kompanije Huawei koja nastoji da smanji tenzije između vladinih lidera sa obe strane Velikog zida. Kampanja će možda postići određeni uspeh, ali reči su od malog značaja kada se ponavljaju incidenti koji dokazuju da je sajber špijunaža stvarna pretnja. Umesto toga, ono što je zaista potrebno jeste razvoj novih sistema, smatra Forbes, i tehnologija koje značajno smanjuju ili eliminišu pretnju za sajber bezbednost, a za to će biti potrebno vreme i jasno smanjenje nivoa napada na sisteme.\nNova (PR) kampanja kompanija Huawei i Microsoft sa ciljem da umanji tenzije između Vašingtona i Pekinga oko problema sajber bezbednosti koji utiču na međunarodno poslovanje ovih kompanija, neće biti od velikog značaja i ono što je zaista potrebno je bolja tehnologija kojom bi se sprečili hakerski napadi, smatra komentator Forbes-a.\n*Dag Jang je bivši glavni izveštač Rojtersa o u vezi sa kineskim kompanijama, koji predaje finansijsko novinarstvo na Univerzitetu Fudan u Šangaju. Ako želite da pročitate još njegovih tekstova o tehnologiji u Kini, posetite Dag Jang sajt.\nkina SAD telekomunikacije zastita podataka huawei it špijuniranje Microsoft Tehnologija


I Kern u trci za nominaciju Socijalista i demokrata - European Western Balkans\nKristijan Kern; Foto: Wikimedia Commons\nBRISEL – Lider glavne opozicione stranke u Austriji, Socijaldemokratske partije (SPÖ) i bivši kancelar Kristijan Kern kandiduje se za vodećeg kandidata (Spitzenkandidat) trenutno druge najjače političke grupe u Evropskom parlamentu, Socijalista i demokrata.\nKako prenosi EURACTIV, Kern je izjavio da je glavni zadatak socijaldemokrata da evropsko nasleđe bude sačuvano.\n“Vidimo da razni Orbani, Kačinjski, Štrahei i Salviniji izazivaju koncept liberalne, otvorene demokratije”, rekao je on.\nKern je na mestu kancelara Austrije nasledio Vernera Fajmana, koji je podneo ostavku u maju 2016. Na vlasti je ostao nešto više od godinu i po dana, kada je, nakon izbora, formirana koalicija Austrijske narodne partije i Slobodarske partije Austrije, a njegovu funkciju preuzeo Sebastijan Kurc.\nPre politike, Kern je radio u državnoj železnici i vodovodu.\nKandidaturu za predsednika Evropske komisije ispred Socijalista i demokrata već je najavio trenutni potpredsednik te institucije Maroš Šefčovič, dok trku za Spitzenkandidat-a Evropske narodne partije trči Manfred Veber.


RS: Protest mora biti općenarodni, a ne opozicioni - Direktno.ba\nHome » RS: Protest mora biti općenarodni, a ne opozicioni\nRS: Protest mora biti općenarodni, a ne opozicioni\nProtest protiv ovakvog režima mora imati općenarodni, a ne opozicioni karakter. Stranke opozicije moraju razgovarati sa svim interesnim grupama, sindikatima, borcima i drugima. Ukratko, sa svim onima koji imaju razloga za nezadovoljstvo protiv ovih stranaka kako ovakvu strukturu više nikad ne bismo imali na vlasti.\nOpozicione partije u RS-u najavile su da će u maju organizovati proteste protiv stranaka na vlasti ali se još uvijek nisu dogovorili ni kada ni gdje bi miting trebao biti održan. Predsjednik Napredne Srpske i zastupnik u Narodnoj skupštini RS-a Adam Šukalo potvrdio je za Faktor da opozicione stranke još uvijek nisu održale sastanak o ovoj temi, ali i da smatra da je proteste neophodno dobro organizovati.\n-Protest protiv ovakvog režima mora imati općenarodni, a ne opozicioni karakter. Stranke opozicije moraju razgovarati sa svim interesnim grupama, sindikatima, borcima i drugima. Ukratko, sa svim onima koji imaju razloga za nezadovoljstvo protiv ovih stranaka kako ovakvu strukturu više nikad ne bismo imali na vlasti – mišljenja je Šukalo.\nOn je istakao da je povod za proteste jasan: teška ekonomsko-socijalna situacija i nesprovođenje reformi su doveli ljude na rub egzistencije. Kaže da postoje i politički razlozi koji se najprije ogledaju u činjenici da afera sa snimkom premijerke Željke Cvijanović koja govori o kupovini zastupnika u entitetskom parlamentu nije rasvijetljena. Naš sagovornik kaže da je besmisleno i održavati bilo kakve izbore sve dok se ova afera ne dovede do kraja.\nDodaje da ga čudi najava kontramitinga, koji je najavio predsjednik RS-a i lider SNSD-a Milorad Dodik, kada još ni opozicija nije zakazala svoje proteste.\n-To je u najmanju ruku neozbiljno i očito je da je cilj da se izazovu nemiri i građani gurnu jedni na druge, rekao je Šukalo.\nIdeju o kontramitingu Dodik je iznio u nedjelju na sastanku sa članom Predsjedništva BiH iz RS-a, Mladenom Ivanićem, rekavši da će se tako vidjeti prava situacija na terenu. Ivanić je rekao da je neosporno pravo da se zakažu protesti, ali da ne bi bilo dobro da budu u isto vrijeme jer bi moglo da dođe do sukoba demonstranata koji podržavaju različite opcije.\nNezvanično, sama najava da bi protesti mogli biti održani u isto vrijeme podigla je policiju u RS-u na noge i već se radi na utvrđivanju najboljeg i najgoreg scenarija. Jedna od ideja je da se protest opozicionih partija održi u Parku Mladen Stojanović, a da stranke na vlasti svoje pristalice okupe na Trgu Krajine. Tako bi između dvije grupe bilo oko dva kilometra udaljenosti što bi trebalo biti dovoljno da se spriječi direktan sukob većih grupa. No, sve to će biti daleko jasnije kada se bude znalo da li će protesta stranaka opozicije uopće biti. M.D.\nDolazi 50.000 ljudi\nNezvanično se spominje da opozicija namjerava zakazati proteste za 14. maj ove godine, a očekuje se dolazak više od 50.000 ljudi iz cijele RS. Predsjednik PDP-a Branislav Borenović rekao je za Faktor da je kap koja je prelila čašu opozicionog nezadovoljstva poskupljenje električne energije u RS-u.\n– Ima još razloga za proteste, a među njima su loše ekonomsko stanje, stalno i enormno zaduživanje Vlade RS-a, neisplaćivanje obaveza, velika dugovanja i mnogi drugi – rekao je.\nTagsopozicija policija protesti rs


Marina Živković - Blic Online\nPevačica Marina Živković bila je devedesetih jedna od omiljenih pevačica, koja je ređala hitove „Ajde, mori, dan-dva“, „Pet godina“ , „Zaplakaću sutra“, „Lavica“, a nakon što je snimila pet muzičkih albuma odlučila je da stavi tačku na muzičku karijeru i posveti se potpuno drugom zanimanju.\nPevačica Marina Živković nizala je velike hitove, harala Balkanom sa svojim pesmama, ali je onda sve napustila i okrenula se šamanizmu. Jedna od njenih najpoplarnijih pesama nosi naziv "Bolujem u sebi".\nPevačica koja je devedesetih harala scenom potpuno je promenila svoj život, a mnoge su itekako iznbenadikle spekulacije da je pored promene imena postala beli mag.\nNekada popularna folk pevačica Marina Živković naprasno je odlučila da se povuče sa estrade, a već godinama se ne ističe u javnosti. Otkrila je zbog čega je odlučila da napusti profesiju koja joj je donosila mnogo novca, a više detalja pronaći ćete u videu koji je pred vama, kao i druge slične slučajeve u svetu muzike.


Brnabić na pitanje Insajdera ko plaća Blerov institut da savetuje Vladu: Rade volonterski... (VIDEO) | Insajder\nBrnabić na pitanje Insajdera ko plaća Blerov institut da savetuje Vladu: Rade volonterski... (VIDEO)\nPremijerka Ana Brnabić ni danas nije odgovorila na pitanje Insajdera ko plaća Institut za globalne promene Tonija Blera da savetuje Vladu Srbije. Brnabić je na konferenciji za novinare više puta ponovila da se za usluge Blerovog instituta ne izdvaja ni dinar iz budžeta Srbije, kao i da savetovanje Vlade spada u njihove „pro bono aktivnosti“. Na pitanje Insajdera da li to znači da njih baš niko ne plaća da savetuju srpsku vladu, Brnabić je odgovorila da to pitamo Blerov institut. Iako je i danas istakla da Vlada radi transparentno, i pored insistiranja, premijerka nije htela da obeća da će nam dostaviti ugovor sa Institutom.\nNakon što je na sajtu Instituta za globalne promene Tonija Blera javno objavljen oglas za angažman dva savetnika u Vladi Srbije, koji će biti zaduženi za „visoko prioritetne projekte Vlade“ i „podršku državnim zvaničnicima u odnosima s javnošću”, Insajder je pokušao da od premijerke Ane Brnabić sazna ko plaća Insitut da savetuje srpsku vladu. Ona je na konferenciji za novinare pre skoro tri meseca obećala da će Insajderu dostaviti tu informaciju, ali nam je umesto toga iz njenog kabineta poručeno da pitamo Blerov institut ko ih plaća.\nIsto pitanje danas smo postavili premijerki na konferenciji za novinare, ali je ona više puta ponovila da se za usluge Blerovog instituta ne izdvaja ni dinar iz budžeta Srbije.\n„To što Blerov institut radi je deo njihovih neprofitnih aktivnosti, dakle pro bono aktivnosti, volonterskih. Nijedan jedini dinar iz budžeta, od novca poreskih obveznika, ne ide na usluge Blerovog instituta. Zašto imaju takve neprofitne aktivnosti, koji se odnose, na Srbiju, morate njih da pitate. Ne mogu da govorim o strateškoj politici Instituta. Ja vam kažem mi ne plaćamo, a vi mene pitate zašto oni to rade pro bono“, navela je Brnabić i upitala: „Ko sam ja, portparol Instituta“.\nNa pitanje Insajdera da li to znači da Blerov institut ne plaća baš niko da savetuje Vladu Srbije, Brnabić je odgovorila: „Ne, ne plaća ga Vlada Srbije“.\nPremijerka je nakon molbe da nam dostavi ugovor koji je Vlada potpisala s Institutom, navela da „mora da proveri na koji je način to regulisano“ i ponovila da ga ne plaća Vlada.\nNa konstataciju novinara Insajdera da je važno da se zna ko plaća Blerov institut, Brnabić je odgovorila da ona „ne zna da ih iko plaća“.\n„Da li ste čuli za neku organizaciju koja ima pro bono aktivnosti? Kada neko ima pro bono aktivnosti, to znači da za te pro bono aktivnosti oni ne dobijaju novac. Ne znam zašto ste vi uvereni da ako neko radi pro bono, da mu neko drugi daje taj novac. Ja sam radila stvari u životu pro bono. Imala sam normalan posao, kojim sam zarađivala za život, radila sam pro bono za Nacionalnu alijansu za lokalni i ekonomski razvoj (NALED). To mi Naled nije plaćao, što ne znači da mi je plaćao neko treći“, odgovorila je premijerka.\nNa molbu Insajdera da nam dostavi ugovor, pa da sve bude jasno, Brnabić nas je ponovo uputila na Blerov institut, a na konstataciju da Institut nije odgovoran građanima Srbije, nego Vlada, ona je rekla da je sve u potpunosti transparentno i da se nijedan dinar iz budžeta ne izdvaja na to.\nNovinarka Insajdera je ponovo zatražila od premijerke ugovor, na šta je ona odgovorila: "Hvala".\nKonkurs za savetnike uklonjen nakon pisanja medija\nInstitut za globalne promene bivšeg britanskog premijera Tonija Blera početkom decembra raspisao je konkurs za dva viša savetnika Vlade Srbije. Međutim, nakon interesovanja medija, konkurs je uklonjen s njihovog sajta iako je u njemu pisalo da ističe 21. decembra.\nKako su u Blerovom institutu rekli za Insajder, ponude za posao su sklonjene jer su kandidati nađeni. Takođe su naveli da ova dva radna mesta ne finansira Vlada Srbije. Na pitanje ko ih plaća, nisu želeli da odgovore.\n„Ponude za posao su sklonjene (sa sajta) jer smo identifikovali kandidate. Ove pozicije su povezane s projektom Instituta u Srbiji koji služi kao podrška jačanju javnih službi. One čine deo šireg, neprofitnog rada Instituta koji služi kao podrška vladama širom sveta i nije koštala Vladu Srbije,“ rekao je za Insajder portparol Instituta Benedikt Mejkon-Kuni.\nPremijerka Ani Brnabić prethodno je izjavila da je angažovanje Blerovog instituta u formi „deliviri junita“ počelo u vreme bivšeg premijera Aleksandra Vučića, a da je ona samo nastavila tu praksu.


Koaliciji za slobodu medija pristupilo šest udruženja - MediaSfera\nMemorandum o saradnji su u Kragujevcu potpisali predstavnici šest srpskih medijskih udruženja, a ugovor je simbolično potpisan u „pet do 12 „.\nGlavni cilj Koalicije za slobodu medija je poboljšanje stanja na medijskoj sceni Srbije, a u hotelu „Kragujevac“ danas su predstavljeni i indikatori pomoću kojih će Koalicija u narednom periodu pratiti stanje u oblasti bezbednosti novinara, odnosno procenjivati nivo bezbednosti novinara i medijskih radnika u Srbiji.\nKoalicija za slobodu medija predstavila je i preliminarne ocene procesa sufinansiranja projekata za ostvarivanje javnog interesa u oblasti javnog informisanja, odnosno o toku i nepravilnostima uočenimna konkursima za medije na republičkom nivou.\n„Želimo da pokađemo jasan stav i da postavimo neke cevene linije koje nećemo preći. Ovim smo jači i pokazujemo snagu. Od Koalicije za slobodu medija će ubuduće zavisiti mnogo toga.Mi smo najjača medijska grupacija udruženmja u Srbiji. Obićićemo i ostale gradove u Srbiji“, rekao je predsednik Nezavisnog udruženja novinara Srbije Željko Bodrožić.\nMemorandum o saradnji potpisali su Asocijacija medija, Asocijacija onlajn medija (AOM), Nezavisno društvo novinara Vojvodine (NDNV), Nezavisno udruženje novinara Srbije (NUNS), Poslovno udruženje Asocijacija lokalnih i nezavisnih medija „Lokal Pres“ i Slavko Ćuruvija Fondacija.\nTagoviKoalicija za slobodu medija Kragujevac\nIgor Božić novi direktor N1 televizije


Realu je potrebno vreme – Nadlanu.com\nRealu je potrebno vreme\nBEOGRAD, 12. novembra 2009. (Beta) - Brazilski fudbaler i član Reala iz Madrida Kaka rekao je da je toj ekipi potrebno još vremena za uigravanje, jer postoji veliki broj igrača koji su tek letos došli u "kraljevski klub".\n"Mediji i javnost su pogrešno idealizovali sliku o tome kako će se svi igrači odmah uklopiti u tim, uključujući i Kristijana Ronalda i mene. Ipak, ljudi koji se razumeju u fudbal znaju da je uvek potrebno vreme za uigravanje", rekao je Kaka za londonski Gardijan.\nKritike medija i navijača na račun Reala pojačale su se nakon što je madridski klub prekjuče izgubio od trećeligaša Alkorkona u Kupu Španije.\n"Očekivanja su uvek velika i nije normalno da Real izgubi od niželigaške ekipe. Ipak, očekivati od nas da u svakoj utakmici pobedimo sa 4:0 je nenormalno. A čim se to ne dogodi, počinju priče o krizi ili o smeni trenera. Svi zaboraljaju da imamo samo bod manje od vodeće Barselone, a dobro stojimo i u Ligi šampiona", podsetio je Kaka.\nOn je naveo da Real ima iskusne i kvalitetne igrače, kojima je samo potrebno vreme. Kaka je poručio navijačima i da imaju pravo da budu ljuti na kraju sezone, ukoliko Real ne osvoji nijedan trofej.\n"Imamo dosta iskusnih igrača, koji razumeju fudbal. Znamo šta radimo i kada se uigramo, sve će izgledati mnogo bolje. Tek ako na kraju sezone ostanemo bez ijednog trofeja, navijači će imati pravo da se ljute. Ipak, imam osećaj da će raspoloženje na tribina uskoro početi da se menja", zaključio je on.\nKaka je u Real stigao letos iz Milana i do sada je za španski klub odigrao 14 utakmica i postigao četiri gola.


Jovana i Željko Joksimović se raduju prinovi: Istina je, dobićemo sina! - Muzika - Region - Vesti - Svet Plus\n11:34 21. MAR 2014.\nIako je finale X Factor Adria blizu, euforija koja Željka Joksimovića obuzima nije samo zbog finalne večeri već i zbog toga što se porođaj njegove supruge bliži. Jovana će za mesec i po dana roditi dečaka, što je pevač potvrdio.\n"Istina je, dobićemo sina i naravno da se radujem prinovi", rekao je Željko za magazin Story. Soba za bebu je uveliko spremna, a pošto Željko iz prvog braka ima ćerku Minu verujemo da je radost što će postati otac dečaka utoliko veća.\nBuduća mama, Jovana Joksimović neće biti na malim ekranima do septembra, a Željko bi trebao da predstavi novi album u aprilu. A kao dodatak svim slavljima koja ih očekuju u aprilu su i rođendani budućih roditelja, sa samo pet dana razlike, Jovani 25. aprila, a Željku 20. aprila.


Agencijska mreža Euro RSCG Worldwide od danas Havas Worldwide - Marketing Mreža\nAgencijska mreža Euro RSCG Worldwide od danas Havas Worldwide\nHavas Worldwide grupacija je preimenovala Euro RSCG mrežu i njene agencije u Havas Worldwide, kao deo procesa rebrendiranja koje je sprovedeno sa ciljem da se naglasi jedinstveni i transparentni poslovni model i struktura. Agencija Euro RSCG Beograd promenom dosadašnjeg imena, nastavlja i unapređuje partnerstvo sa Havas Worldwide grupom koja predstavlja vodeću globalnu marketinšku grupaciju i jednu od najvećih svetskih komunikacijskih mreža. Zvanično ime agencije biće Havas Worldwide Belgrade.\nLazar Labus, glavni operativni i kreativni direktor agencije Havas Worldwide Beograd objasnio je kako su vodeći ljudi Havas grupe agenciju podržali u proteklom periodu kao partnere koji imaju znanje i kreativnost da predstavljaju Havas Worlwide mrežu i povećali kapacitet saradnje u cilju daljeg razvijanja tržišnih komunikacija u ovom regionu. „Ulaskom u ovo partnerstvo naš tim će dobiti priliku da sarađuje sa velikim brojem novih klijenata na lokalnom i regionalnom nivou, iz različitih delova industrije, da razmenjuje iskustva sa stručnjacima iz celog sveta, kao i da učestvuju u kreiranju globalnih advertising trendova. Verujemo da će ovaj proces rebrendiranja našim klijenti doneti benefite, jer sada ova komuniakcijska grupa pruža kompaktnu strukturu i obezbeđuje bržu i lakšu komunikaciju sa klijentima i na različitim tržištima, a u velikoj meri olakšava saradnju na globalnom nivou“, dodao je g. Labus.\nNa početku ove godine globalni, glavni izvršni direktor Havas grupe, Dejvid Džons (David Jones) je predstavio novu strukturu Havas grupacije koja je uključivala i planirano rebrendiranje sada bivše Euro RSCG mreže. Jedan od ciljeva sprovođenja rebrendiranja je i jačanje pozicije Havas-a kao najveće integrisane komunikacijske mreže u svetu, koja posluje u preko 75 zemalja sa ukupno 316 kancelarija. Havas grupa se sada sastoji od 2 glavna brenda: Havas Media koji uključuje sve globalne medijske agencije i Havas Creative koji obuhvata Havas Worldwide mrežu, kao i Arnold Worldwide mikro mrežu agencija.\nU današnjem kontekstu, u kojem digitalne operacije brišu granice između kreativnosti i medija, ali i unutar samih komunikacijskih disciplina, tehnologija transformiše poslovne modele u brojnim sektorima, posebno u oglašivačkoj industriji. “Klijenti se danas suočavaju sa mnoštvom agencija, stotinama brendova i različitim kulturama, a naša im industrija često ne olakšava poslovanje. Klijenti bi trebalo da u svojoj agenciji pronađu partnera koji je istinski integrisan i deluje ujednačeno u svim segmentima – medijima, kreativnim i digitalnim rešenjima. Glavni fokus Havas mreže je da plasira integrisana rešenja koja postižu veću efikasnost, konzistentnost i vrednost za svoje klijente”, dodao je Dejvid Džons(David Jones), globalni, glavni izvršni direktor Havas grupe.


Zašto uvek treba koristiti originalne i nove auto delove ukoliko dođe do kvara na vozilu - Navedime.rs\nYou are here: Home1 / Blog2 / Saveti3 / Zašto uvek treba koristiti originalne i nove auto delove ukoliko dođe d...\nKvarovi su veoma neprijatne pojave u kom god obliku da se pojave. Međutim, najiritantniji vidovi kvarova su upravo oni koji se mogu javiti na našem vozilu. Pored toga što su popravke istih često veoma skupi, oni mogu izazvati i veliki broj drugih komplikacija, neprijatnosti pa čak i rizika, ukoliko se jave na putu za vreme vožnje.\nUpravo zbog toga što popravke zahtevaju velike finansijske izdatke, ljudi često odlučuju da oštećene delove svog vozila zamene već korišćenim delovima sa raznih auto deponija. Originalni rezervni delovi za BMW automobile, ali automobile mnogih drugih, naročito luksuznijih automobila, su veoma skupi, pa odatle i potreba za smanjenjem troškova.\nZašto je kupovina auto delova sa otpada loša ideja?\nSigurno se pitate, zašto je kupovina auto delova sa raznih auto otpada loša ideja, ako na taj način možemo dobiti originalan zamenski deo, u solidnom stanju, za naše vozilo, po pristupačnijoj ceni nego u prodavnici.\nIstini na volju, razloga je ima mnogo, a glavni razlozi zašto bi trebalo izbegavati kupovinu polovnih auto delova su drastično smanjena sigurnost pri vožnji i veoma kratak radni vek.\nKada je mehanika u pitanju, izreka koja se koristi u medicini i koja glasi “bolje sprečiti nego lečiti” se podjednako dobro može primeniti jer korišćenjem loših i neproverenih auto delova, možemo naneti šteti delovima koji funkcionišu kako treba.\nBezbednost je prioritet svih učesnika saobraćaja – korišćenjem polovnih auto delova je ugrožavate\nKao učesnici u saobraćaju, imamo duž nost i obavezu da se potrudimo da nivo bezbednosti tokom vožnje u svakom trenutku bude na maksimalnom nivou. Neadekvatnom i nemarnom vožnjom, kao i korišćenjem vozila koje je daleko od sigurnosnih normi propisanih zakonom o saobraćaju, ne samo da ugrožavamo sopstveni život, već na ovaj način ugrožavamo i živote svih ljudi u našoj neposrednoj okolini.\nPolovni auto delovi sa raznih auto otpada nikada nisu testirani, te ne postoji nikakva garancija za njihov rok trajanja i kvalitet rada. Njihova cena je veoma visoka u odnosu na kvalitet proizvoda koji dobijate, a ukoliko dođe do kvara vašeg vozila, ili upravo kvara polovnog, zamenskog dela, nećete imati kome da se obratite.\nZato vam savetujemo da se uvek opredelite za originalne i nove zamenske auto delove, kako biste sprečili nedaće koje smo naveli u tekstu iznad, i uštedeli nešto novca na silne popravke koje one mogu prouzrokovati.\nKorišćenjem novih i originalnih auto delova ćete uštedeti novac\nKada je reč o izdržljivosti i funkcionalnosti, novi i originalni auto delovi, uprkos činjenici da koštaju nešto više od neproverenih polovnjaka sa auto otpada, će vam uštedeti novac, budući da kupovinom originalnih auto delova od strane ovlašćenih auto servisa, ostvarujete pravo na garanciju kvaliteta i besplatnu uslugu zamene dela, ukoliko dođe do njegovog kvara.\nPored ovog, dokazano je da automobil mnogo bolje funkcioniše ukoliko je u njega ubačen originalan i nov deo, te da su šanse za javljanje bilo kakvih drugih kvarova, u ovom slučaju svedene na minimum.\nKupovinom novih auto delova osiguraćete se od prevaranata\nKada je reč o trgovini auto delovima, nažalost postoji veliki broj prevaranata koji se služe veoma podmuklim i lukavim taktikama kako bi na vama zaradili novac. Kupovinom novih auto delova ćete se osigurati da nećete postati žrtva tih prevaranata jer ćete uz nov deo za vaš automobil, pored garancije dobiti i kontakt telefon na koji se možete požaliti ukoliko dođe do kvara istog.\nPrilika koju mnogi prevaranti i vlasnici auto otpada koriste da vam uzmu naš novac je, šminkanje i predstavljanje polovnog auto dela u mnogo boljem svetlu nego što je zapravo slučaj.\nKod zamenskih auto delova, nije dovoljno da se delovi prosto uklapaju, već je i jako bitno da njihova funkcionalnost bude na visokom nivou, te da oni omogućavaju vašem vozilu da se neometano kreće.\nKod nas, ali i u regionu, najčešće prevare ovog tipa se najviše javljaju kada je u pitanju kupovina auto delova preko interneta, i to najčešće, kada je reč o karoserijskim, zamenskim delovima.\nPraksa korišćenja polovnih zamenskih delova na vozilima je na žalost veoma česta na našim prostorima, a pored činjenica da su prethodno korišćeni delovi veoma kratkog roka trajanja, oni mogu i ozbiljno ugroziti našu bezbednost prilikom vožnje.\nZato smo se, tokom ovog teksta umesto vas, bavili istraživanjem, zašto uvek treba koristiti nove auto delove ukoliko dođe do kvara na vozilu. A vi nastavite sa čitanjem kako biste to i saznali.\nNadamo se da, nakon čitanja ovog teksta, imate nešto jasniju sliku kada je reč o važnosti i prednostima korišćenja originalnih i novih auto delova. Želimo vam udobnu i prijatnu vožnju kao i da uvek imate na umu da je, u saobraćaju, sigurnost uvek na prvom mestu.\nŠest kreativnih poklona za prijatelje Zašto je LED rasveta bolja od običnih sijalica?


Željeznica gradi podvožnjak u Kličevu\nGradonačelnik Nebojša Radojičić se obavezao se da će doprinos opštine Nikšić u ovom slučaju biti oslobađanje kompletnih obaveza plaćanja komunalija za taj projekat\nZarija Franović, Foto: Zoran Đurić\n30.08.2012. 16:09h Ažurirano: 23.02.2019. 10:36h\nŽeljeznička Infrastruktura Crne Gore (ŽICG) finansiraće izgradnju podvožnjaka u nikšičkom naselju Kilčevo, kako bi se riješio problem putnih prelaza koji se ukidaju puštanjem u promet remontovane pruge Nikšić-Podgorica.\nPredsjednik odbora direktora ŽICG, Zarija Franović, posjetio je opštinu Nikšić, u okviru programa obilaska opština kroz koje prolazi pruga Nikšić-Podgorica.\nIz ŽICG navode da je na sastanku razgovarano o aktivnostima koje je preuzela Željeznička infrastruktura po pitanju rješavanja problema putnih prelaza, koji se ukidaju puštanjem u promet remontovane pruge, kao i da je ta kompanija u skladu sa svojim zaduženjima u potpunosti završila preuzete obaveze.\n„Za potrebe riješavanja problema putnog prelaza Kličevo, a u interesu građana Nikšića, Franović je rekao gradonačelniku da je ŽICG potpisala Ugovor sa projektanskom kućom Institut za građevinarstvo Podgorica za izradu Idejnog i Glavnog projekta podvožnjaka „Kličevo“, u vrijednosti od 30 hiljada eura sa revizijom projekta, kojim će se trajno riješiti pitanje ovog putnog prelaza“, kaže se u saopštenju.\nŽICG će, dodaje se, u potpunosti finansirati izgradnju podvožnjaka, kao pomoć opštini Nikšić, u vidu priloga poboljšanju životnih uslova 15 hiljada građana.\nGradonačelnik Nebojša Radojičić se, kako je saopšteno, obavezao se da će doprinos opštine Nikšić u ovom slučaju biti oslobađanje kompletnih obaveza plaćanja komunalija za taj projekat.\n„Predsjednik i gradonačelnik obišli su putni prelaz Kličevo i u razgovoru sa mještanima obavjestili ih o planiranim aktivnostima kao i neophodnosti ukidanja istog, zbog bezbjednosnih i sigurnosnih razloga, budući da se 5. septembra pruga pušta pod puni projektovani napon“, dodaje se u saopštenju.\nFranović će, navode iz ŽICG, u koordinaciji sa premijerom, ministrom saobraćaja, predsjednikom Željezničkog Prevoza, kao i predsjednicima opština Podgorica, Danilovgrad i Nikšić, odretiti tačan datum otvaranja tog projekta.\n„Puštanjem u rad pruge čije je otvaranje planirano u stanici Nikšić, doprinijeće se poboljšanju kvalitetu života građana svih opština kroz koje pruga prolazi kao i Crne Gore u cjelini, budući da se sa istom povezuju dva najveća grada i daje razvojna šansa nosiocima naše ekonomije: Željezari, Boksitima, KAP-u, Luci Bar“, zaključuje se u saopštenju\npodvožnjakNikšićKličevoŽeljeznica Crne Gore


Porez na ružnoću hotelima - Vesti TV Sokobanja\nHotelijeri čiji se lokali nalaze u područjima od primarnog turističkog značaja, imaju rok od dve godine i deset meseci da prilagode izgled, uslugu i sadržaje. U suprotnom će morati da plate po dva miliona evra godišnje\n6 Septembar 2011\n06.09.2011. V E S T – Porez na ružnoću\nHotelijeri čiji se lokali nalaze u područjima od primarnog turističkog značaja, imaju rok od dve godine i deset meseci da prilagode izgled, uslugu i sadržaje. U suprotnom će morati da plate po dva miliona evra godišnje. Uredba o utvrđivanju prioritetnih turističkih destinacija, zona, lokacija i kategorija objekata u mestima za odmor i turističkim mestima u prioritetnim turističkim destinacijama predviđa da lokalne samouprave širom Srbije odrede primarne zone za razvoj turizma. U tim delovima, hoteli će morati da primene odredbe Pravilnika o kategorizaciji turističkih mesta u pogledu izgleda, sadržaja i usluge. Ako objekti ne budu stavljeni u funkciju do predviđenog roka, vlasnicima će biti uručeno rešenje za plaćanje penala u iznosu od dva miliona evra na godišnjem nivou zbog korišćenja prioritetne turističke destinacije. Ta cifra određena je Zakonom o turizmu.Gradovi i opštine svojim planskim dokumentima određuju koje su njihove primarne turističke zone, u kojima će biti primenjeni propisi prema master planovima za razvoj turizma za uređenje i funkciju objekata, ili će se poštovati istorijsko nasleđe. Kriterijumi za određivanje područja turističkih zona utvrđeni su Pravilnikom o kategorizaciji turističkih mesta.


"Često smo osporavani u ovom delu sezone, te ne igramo dobro, te treba smeniti trenera, loša atmosfera u svlačionici. U stvari je sve suprotno od toga. Dokazali smo večeras da znamo da se nosimo sa pritiskom. Nije lako kad se boriš za titulu. Drago mi je da sam u poslednjem derbiju u karijeri zabeležio pobedu", rekao je kapiten Partizana Mladen Krstajić novinarima posle meča.\nKrstajić tvrdi da je pobeda ostvarena zahvaljujući poštovanju dogovora iz svlačionice.\n"Bila je velika tenzija, igrali smo kako smo se dogovorili, mislim da smo taktički i psihološki gotovo savršeno ušli u meč i uradili smo sve što je Stanojević tražio. Ovo je samo korak prema tituli, ne treba potceniti ostale ekipe i u svih narednih šest utakmica moramo ući maksimalno motivisano", rekao je Krstajić.\nCrno-beli su pobedili Crvenu zvezdu sa 1:0 i ponovo stekli tri boda više od "večitog rivala". Jedini pogodak dao je Prins Tejgo u 62. minutu.\nPartizan je prolećni deo sezone počeo sa pet bodova više, ali je tu prednost prokockao porazom od Vojvodine i remijem protiv Rada.\n"Čestitam Partizanu na pobedi, bio je bolji. U prvom poluvremenu smo još i dobro igrali, ali smo podbacili u nastavku. 'Presekla' nas je povreda Evandra, a Partizan je posle na iskustvo priveo meč kraju", rekao je napadač Crvene zvezde Ognjen Koroman.\nDo kraja prvenstva ostalo je još šest kola, a Partizan će pokušati da osvoji četvrtu uzastopnu titulu.\n"Inspirisale su nas neke izjave rivala u danima pred utakmicu. Psihički se već osećamo kao da smo osvojili titulu, ali moramo to da potvrdimo u završnici prvenstva", kazao je igrač sredine terena Partizana Milan Smiljanić.\nGolman Crvene Zvezde Boban Bajković rekao je da ekipa ne sme da padne\nposle poraza u večitom derbiju.\n"Nismo igrali kao u dosadašnjem toku sezone, pogotovo smo bili loši u drugom poluvremenu. Napucavali smo loptu bez potrebe, nema opravdanja za lošu partiju", zaključio je Bajković.


Nema košarke za starce - Lejkersi se raspadaju i pre nego što su se sastavili - Izazov\nNema košarke za starce – Lejkersi se raspadaju i pre nego što su se sastavili\nRadio-televizija Srbije\t 20. novembra 2021. 06:25\nIzgleda da ni povratak Lebrona Džejmsa na parket nakon duže povrede, nije od pomoći Los Anđeles lejkersima, koji su vezali i treći poraz na turneji po Istočnoj obali.\nNakon raspada protiv Čikaga i Milvokija, "jezeraši" su uprskali Lebronov povratak i ubedljivo poraženi na gostovanju u Bostonu od ljutog rivala, pa u dosadašnjem toku sezone imaju više poraza, nego pobeda (8-9).\nBrojne kadrovske promene na prelazu iz prošle u ovu sezonu, nisu previše donele Lejkersima, čak suprotno, pa osim toga što su Džejsova reputacija i sama karijera ugroženi, deluje da kola jedne od dve najtrofejnije franšize idu naglo nizbrdo, a da kočnice ne rade.\nIpak, radi o dosta povratnika (Rondo, Hauard, Ariza, Bejzmor, Bredli, Elington), pa je zaista neshvatljivo i začuđujuće koliko je navedenim igračima potrebno vremena, prostora i šuteva, da se priviknu na novu ekipu i teret koji ona nosi.\nOgroman utisak u lošim partijama Lejkersa ostavlja njihova odbrana, nešto što je bio pečat ekipe koja je pre tek nešto više od godinu dana osvojila NBA ligu.\nObećavalo je to što su Lejkersi prošle sezone doveli Montreza Herela, Andrea Dramonda i Marka Gasola, koji su uz Dejvisa na papiru predstavljali strah i trepet u reketu.\nDo toga nije došlo, ali mnogi navode da su "jezeraši" morali da zadrže bar jednog od pomenutih centara, jer se u dosadašnjem toku sezone Deandre Džordan i Dvajt Hauard ne pokazaju kao spremni i sposobni da im se poveri mnogo minuta na parketu.\nSkepticizma je bilo, a kako i da ga ne bude kada se zna da je Vestbruk već godinama katastrofalan šuter, a uzevši u obzir da Džejms i Dejvis svoj napadački repertoar baziraju na poenima iz reketa, bilo je jasno da će biti teško rešiti enigmu "spejsinga" odnosno pozicioniranja i širenja u napadu.\nRasel Vestbruk je isporučivao neke dobre partije i statistike, čak i tripl-dablove, ali broj njegovih izgubljenih lopti (parametar u kojem predvodi čitavu ligu) koji je znao da ide i do 11 u par utakmica, kao i veoma loš šut sa distance, donelo je više štete, nego koristi Lejkersima u dosadašnjem toku sezone.\nUprkos ispisivanju istorije NBA lige, nestvarnim brojkama i dostignućima – Rasela Vestbruka sa razlogom prati loša reputacija već godinama.\nIskustvo koje ovi igrači donose i imaju, ispostavilo se kao mač sa dve oštrice, koji iz noći u noć ubode i protivnika, ali i same "jezeraše".\nVeterani ekipe i pre početka sezone, ali i tokom nje, troše ogromnu energiju i reči, pravdajući se da njihovo iskustvo donosi toliko toga, kao i da će u ogromnoj meri pomoći kada bude najpotrebnije – i finišu sezone.\nTo se najviše moglo videti u utakmicama koje su Lejkersi upravo zbog starosti izgubili.\nZbog nekoliko povreda, duže od bar dve utakmice morali su da pauziraju: Dejvis, Rondo, Hauard, Elington, Horton-Taker, Monk, Rivs, Bejzmor…


Петковић: Пуштени координатор РИК-а и тројица возача који су приведени на Мердару\nHomePolitikaPetković: Pušteni koordinator RIK-a i trojica vozača koji su privedeni na Merdaru\nDirektor Kancelarije za Kosovo i Metohiju Petar Petković izjavio je jutros da su koordinator RIK-a Marko Janković i trojica vozača, koji su prevozili referendumski materijal, a koji su sinoć privedeni na administrativnom prelazu Merdare, pušteni i da se vraćaju u Beograd.\nPetković je za RTS rekao da su oni sinoć bili privedeni, da su im oduzeti mobilni telefoni i da su odvedeni u kosovsku policiju u Lužanima, 10-ak kilometara od Merdara ka Podujevu.\nNaveo je da je Beograd sinoć poslao oficira za vezu Dejana Pavićevića i da su oni oslobođeni.\nKosovska policija je zaplenila oba kamiona sa referendumskim materijalom, što je suprotno svim sporazumima i dogovorima jer je reč o materijalu koji je najavljen i koji je stigao legalno na administrativnu liniju, gde je trebalo da ga sačeka OEBS i preuzme, kako bi ga danas distribuirao, istakao je Petković.\nPetković je rekao da je o tom slučaju obavestio izaslanika EU za dijalog Miroslava Lajčaka i istakao da je reč o kršenju ljudskih prava i procedura, dok se, kako tvrdi, šef OEBS-a na KiM Majkl Davenport nije ni javio na telefon.\nPetković smatra da je reč o manifestaciji sile premijera privremenih prištinskih institucija Aljbina Kurtija pred današnju sednicu parlamenta, na kojoj, prema njegovim rečima, treba da bude doneta deklaracija o zabrani sprovođenja referenduma.\nNaveo je da su se, od kada je premijer privremenih institucija u Prištini Aljbin Kurti, na KiM dogodila 133 međunacionalna incidenta.\nOduzeti materijal za referendum predat carini\nKosovska policija saopštila je danas da je oduzeti materijal za referendum na Kosovu i Metohiji predat carini privremenih prištinskih institucija.\nKosovska policija je potvrdila da je sinoć zaustavila tri vozila – , jedan automobil i dva kamiona i da su kamioni zajedno sa materijalom u njima predati carinskim organima, prenosi Reporteri.\n„Na osnovu službenih informacija, dužnosti i ovlašćenja policije, zabranjen je ulazak na Kosovo materijala koji se prevožen bez odgovarajuće dozvole“, navedeno je u saopštenju.\nDodaje se da su, u saradnji i koordinaciji sa pravosudnim organima, kamioni upućeni nadležnom carinskom organu, a da su se lica koja su bila u vozilima, kako je navedeno, „posle obavljenog razgovora vratila u Srbiju svojim vozilom“.\nNavedeno je da će slučaj dalje biti vođen u saradnji sa nadležnim institucijama i pravosudnim organima.\nPetković je rekao da je važno je što se zemlje Kvinte oglasile i pozvale Kurtija da omogući održavanje referenduma, uprkos njegovim tvrdnjama da je to suprotno kosovskom ustavu.\nDodao je da je to poručio i visoki predstavnik EU za spoljnu politiku i bezbednost Žozep Borelj i da je američki državni sekretar Entoni Blinken poručio Kurtiju da vrati zamah dijalogu Beograda i Prištine i da ne preduzima jednostrane poteze.\n„Zapad može da izvrši potreban pritisak, očekujemo od OEBS-a da podeli referendumski materijal, Srbima se krše osnovna ljudska prva i po Rezoluciji 1244 i po svim svetskim standardima“, istakao je Petković.\nNaveo je da je u jučerašnjem razgovoru predsednika Srbije Aleksandra Vučića sa predstavnicima Srba na KiM poručeno da je potrebno da obezbedimo mir i da prestanu napadi na Srbe.\n„Srbi na KiM će poslušati Beograd i glasati za ustavne promene na referendumu“, rekao je Petković.


Vesti online / Vesti / Svet / I Rusija pozvala Indiju i Pakistan na uzdržanost\nOn je novinarima rekao da Moskva prati čitavu situaciju, prenosi ruska agencija Tas s.\n- Veoma smo zabrinuti zbog nedavnog razvoja događaja i pratimo situaciju. Pozivamo dve strane da se uzdrže od eskalacije tenzija - rekao je Peskov, preneo Tanjug.\nPrethodno su i Sjedinjene Države i Kina pozvale dve zemlje na smirivanje napetosti, nakon akcije vazduhoplovnih snaga Pakistana u kojoj su oborena dva indijska aviona i zarobljena dva pilota.\nTenzije između Indije i Pakistana su porasle nakon samoubilačkog napada u indijskom delu Kašmira 14. februara, u kome je poginulo najmanje 40 vojnika.\n* Indija oborila pakistanski avion\n* Pakistan zarobio dva indijska pilota\n* Totalni haos u Kašmiru: Pao i indijski helikopter (FOTO)\n* Objavljen prvi video obaranja indijskog aviona (VIDEO)


Završen „Jahorina Ekonomski forum 2016“ - Privredna štampa\nRepublika Srpska je otvorena za saradnju sa svim zainteresovanim stranama i investitorima bez obzira na zemlju i dio svijeta iz kojeg dolaze, a saradnja država regiona neophodna je za dalji razvoj i ekonomski rast. Privreda Republike Srpske ima kapacitete da funkcioniše samostalno, a organizacija i rad zajedničkih institucija BiH u velikoj mjeri otežava i ograničava funkcionalnost institucija Srpske i domaće privrede, što se negativno odražava na rad privrednika, najvažniji su zaključci „Jahorina Ekonomskog foruma“.\nUčesnici Foruma zaključili su da je monetarna politika ključna za razvoj privrede i poboljšanje poslovne klime u Republici Srpskoj i BiH. Tokom panel diskusija zaključeno je da treba obezbijediti uslove da Centralna banka BiH može da vrši dodatnu emisiju novca, na način kako to čini Evropska centralna banka, s ciljem podsticanja domaće potrošnje, što bi imalo pozitivan uticaj na rast ekonomije Republike Srpske, odnosno BiH. Organizacija i rad entitetskih poreskih organa ocijenjini su kao funkcionalni, ali su se učenici Foruma složili da postoji\npotreba za unapređenjem poreske politike i jačanjem kapaciteta entitetskih poreskih organa.\n„Jahorina Ekonomski forum“ omogućio nam je da razmijenimo informacije, mišljenja, stavove i ideje o trenutnoj ekonomskoj i privrednoj situaciji, da čujemo iskustva međunarodnih stručnjaka i zvaničnika o načinu na koji se slična pitanja riješena u njihovim kompanijama i državama. Vrlo smo zadovoljni da smo tokom Foruma formirali zaključke koji treba da posluže kao smjernice za buduće razgovore i mjere kojima našu ekonomiju i uslove u privredi možemo učiniti boljim i efikasnijim“, rekao je Saša Grabovac, izvršni direktor Udruženja ekonomista Republike Srpske SWOT i član Organizacionog odbora „Jahorina Ekonomskog foruma“.\n„Jahorina Ekonomski forum“, koji je organizovalo Udruženje ekonomista Republike Srpske SWOT pod pokroviteljstvom predsjednika Republike Srpske, je tokom dva dana okupio više od 400 domaćih i stranih ekonomista, privrednika, predstavnika izvršne vlasti, političara, ambasadora i menadžera sa značajnim međunarodnim iskustvom, a na marginama Foruma održano je više bilateralnih susreta.\n„Jahorina Ekonomski forum 2016“BiHCentralna banka BiHRS\nVijeće ministara BiH upoznato je sa Informacijom Direkcije za ekonomsko planiranje o kretanju makroekonomskih pokazatelja za januar - oktobar 2017.…


Došlo je do nesporazuma, nisam nikog ubio! - Kragujevac online - Sve o gradu na jednom mestu\nTrenutno se nalazite na strani: Vesti Info Hronika Došlo je do nesporazuma, nisam nikog ubio!\nDošlo je do nesporazuma, nisam nikog ubio!\npetak, 26 avgust 2016 22:50\tTelegraf\nN.D. (34) iz Kragujevca, koji je uhapšen zbog sumnje da je nakon svađe zbog računa za prevoz od 180 dinara, napao taksistu Branislava Đukića (66), nakon čega je ovaj preminuo za volanom, saslušan je danas u Višem tužilaštvu.\nOn je priznao da je bio na mestu događaja, ali je negirao krivično delo koje mu se stavlja na teret. Rekao je da nikoga nije ubio. Viši javni tužilac predložio je 30 dana pritvora. Kragujevačka policija saopštila je juče da je rasvetlila ubistvo taksiste i privela osumnjičenog. Viši javni tužilac naložio je obdukciju tela preminulog taksiste. Kada se bude znao tačan uzrok smrti i budu analizirani snimci sa sigurnosnih kamera u okolini, znaće se i koje se delo uhapšenom N.D. stavlja na teret.\nKako Telegraf nezvanično saznaje u policiji, krivično delo nakon istrage može biti preinačeno. Sporne su pretpostavke da je taksista nakon sukoba sa mušterijom možda preminuo zbog stresa i ranije narušenog zdravlja. Prema nepotvrđenim podacima, N.D. je u policiji rekao da je došlo do nesporazuma sa taksistom. On je objasnio da zbog zdravstvenih problema koje ima nije mogao sedeći na sedištu u taksiju da izvadi pare iz džepa, pa je izašao van vozila da bi spremio novac. Taksista je verovatno pomislio da je u pitanju još jedan neplatiša, nakon čega je došlo do sukoba.\nIstraga treba da utvrdi šta se tačno u automobilu desilo. Taksista Mega taksija, Branislav Đukić Đuka (66), metalac u penziji, preminuo je u sredu uveče za volanom svog auta, posle svađe sa mušterijom zbog računa za vožnju koji je iznosio manje od 200 dinara. Osumnjičeni, koji živi nedaleko od mesta događaja, uhapšen je kada se pojavio na licu mesta u vreme uviđaja. Njegov poznanik rekao je za Telegraf da N.D. nije ni znao šta se desilo nakon što je otišao iz taksija kući, da je taksista preminuo u autu.


Partizan postao član književne zadruge - Sportske.net\nPartizan postao član književne zadruge\nU Humskoj ovih dana dosta pažnje posvećuju kulturnim aktivnostima.\nOvo su igrači koje Partizan traži od Deda-Mraza!Popović umiruje ''Grobare'', Partizan će igrati u plej-ofuStojke progovorio o povratku u Partizan!Definitivno - Veljković neće ostati u Totenhemu, zvali ga "večiti"Ivan Ivanov odabrao?\nSportsko društvo i Fudbalski klub Partizan od danas su članovi Srpske književne zadruge, jedne od najstarijih institucija kulture u zemlji.\n"Sportsko društvo Partizan i Fudbalski klub postaju zadruagari, članovi Srpske književne zadruge. Nadamo da će saradnja nastaviti i posle ove četiri godine i da će i neki naši igrači potpisati svoje individualno učlanjenje u Zadrugu", rekao je novinarima na stadionu Partizana potpredsenik fudbalskog kluba Milorad Vučelić.\nGlavni i odgovorni odgovorni urednik Srpske knjoževne zadruge Dragan Lakićević rekao je da mu je drago što ta institucija među svojim članovima od danas ima i sportiste.\n"Zadrugu je 1892. osnovalo 17 najugledni ljudi iz onoga doba. Oni su napravili društvo koje imalo cilj da raširi srpsku knjigu po celom srpstvu, tako što će ljudi učlanjivati i širiti knjige.\nNikad nije bilo sportista, a sada imamo i sportiste. To je nova snaga i svežina u članstvu", naveo je Lakićević.\nIndividualno članstвo u Srpsku književnu zadrugu danas su potpisali i prvotimci Partizana Živko Živković, Andrija Živković, Darko Brašanac, Marko Jevtović i Miladin Stevanović, kao i predsednik Partizana Zoran Popović, generalni sekretar Sportskog društva Milan Obućina i trener Teleoptika Ivan Tomić.


Udeo električnih vozila prodatih u Evropskoj uniji više se nego utrostručio 2020. godine, prvi put dostigavši 10,5 odsto, najnoviji su podaci koji pokazuju da su inicijative EU i zemalja članica da se stimuliše potražnja za tim automobilima urodile plodom.\n“S pravom podrškom, uključujući masovno povećanje infrastrukture za punjenje baterija i pumpi za alternativna goriva u svim zemljama EU, ovaj pozitivan trend se može nastaviti”, izjavio je predsednik Asocijacije evropskih proizvođača automobila i izvršni direktor BMW Oliver Zipse.\nEU je postavila veoma stroge standarde za emisiju štetnih gasova kako bi podstakla proizvođače automobila da pređu na “čista” vozila. Prema tim propisima, automobili moraju da do 2030. emituju 37,5 odsto manje ugljen-dioksida u odnosu na 2021, a kombiji 31 odsto manje.\n“Nacionalne inicijative su pomogle da se poveća prodaja uprkos pandemiji, ali uopšte ne bismo imali toliko električnih vozila da kupimo da proizvođači nisu požurili da izbegnu velike kazne”, rekla je ona.\nekologija/elektricni automobil/evropska unija/vozilo


Rekonstruisan deo sigurne kuće – NOVA NAŠA REČ\nU dvorištu Prihvatilišta za žrtve nasilja u porodici održana je konferencija za medije, a povod je rekonstrukcije dva zida i zamena oluka i opšivki na objektu. Sredstva su obezbeđena preko Nevladine organizacije „Apel“, a dalo ih je Ministarstva građevinarstva, saobraćaja i infrastrukture. Pomoćnik gradonačelnika Andrija Atanasković rekao je da je u rekonstrukciju ovog objekta i sam grad Leskovca u predhodnom periodu uložio preko tri milona dinara, a da je ove godine iz gradskog budžeta planiran iznos od milion dinara za rad i funkcionisanje Sigurne kuće.\nPredsednik udruženja „Apel“ Ivica Stanković rekao je da su radovi iznisili 1,1 milion dinara i podsetio da je ovo treći zajednički projekat udruženja i Grada Leskovca na renoviranju Sigurne kuće.\nDirektor Centra za socijalni rad Predrag Momčilović iznep je podatak da je u ovoj godini u Sigurnoj kući boravilo oko 20 žrtava nasilja u porodici, te da su tu trenutno dve korisnice i Centar preduzima sve mere da se one osećaju sigurno i bezbedno.\n-Od početka ove godine je prijavljeno 406 sumnji na krivično delo nasilja u porodici, izrečeno je 433 hitnih mera (udaljenje i/ili zabrana prilaska) od strane policijske uprave Leskovac, a 377 hitnih mera je potvrđeno od strane Osnovnog sud u Leskobvcu. Ovakav broj je sličan kao i prošle godine, kada je po zvaničnoj evidenciji kroz Sigurnu kuću prošlo 37 žrtava porodičnog nasilja.-